title: HMS Dragon (D46)

text: "HMS Dragon" lainattiin Puolan laivastolle 15. tammikuuta 1943, jolloin alus nimettiin "ORP Dragoniksi". Alus palveli uuden lipun alla, kunnes siihen osui 8. heinäkuuta 1944 Neger miehitettytorpedo. Seuraavana päivänä alus hinattiin maihin lähellä Arromanchesia, jossa se todettiin 11. heinäkuuta korjauskelvottomaksi. Sen hylky siirrettiin osaksi alueen keinotekoista satamaa.


title: Uusikaupunki 400 -areena

text: Uusikaupunki 400 -areena (tai Pohitullin palloiluhalli) on palloiluhalli Uudessakaupungissa. Parhaiten se tunnetaan koripalloseura Korihaiden kotihallina. Hallia käytetään myös konserteissa.


title: Uusikaupunki 400 -areena

text: Hallin yleisöennätys on 2 500 katsojaa vuoden 1990 koripallofinaalista. Hallissa on myös pelattu Suomi-Kuuba ja Suomi-Puola koripallomaaottelut.


title: Uusikaupunki 400 -areena

text: Palloiluhallin virallinen nimi muutettiin Pohitullin palloiluhallista Uusikaupunki 400 -areenaksi Uudenkaupungin 400-vuotisjuhlavuoden kunniaksi.


title: Uusikaupunki 400 -areena

text: Kesällä 2005 oli hallin neliosaisen remontin ensimmäinen vaihe, jolloin hallin äänentoisto uusittiin. Toinen vaihe käynnistyi kesällä 2006, jolloin areenan parketti vaihdettiin. Syksyllä 2008 halliin asennettiin uusi tulostaulu ja korien yläpuolelle asennettiin myös uudet pienet näytöt.


title: Uusikaupunki 400 -areena

text: Kesän 2009 aikana hallia remontoitiin, jolloin nykyinen pääkatsomo siirtyi eteläiseen päätyyn ja tilalle tuli uusi teleskooppikatsomo. Uuteen katsomoon mahtui 365 henkeä, jolloin Pohitullin uusi istumakapasiteetti on 1 201 henkeä tai vaihtoehtoisesti kapasiteetti on 927 istumapaikkaa ja 600 seisomapaikkaa.


title: Uusikaupunki 400 -areena

text: Samalla kenttä laajennettiin FIBA:n vuoden 2012 sääntöjen mukaisesti: kolmen pisteen viiva siirtyi puoli metriä taaksepäin ja lisäksi korin alle piirrettiin törmäysalue. Areena onkin tiettävästi ensimmäinen pelipaikka Suomessa, jossa siirryttiin jo tuleviin sääntömuutoksiin.


title: Dean Hargrove

text: Dean Hargrove (s. 27. heinäkuuta 1938, Kansas) on yhdysvaltalainen tv-tuottaja ja käsikirjoittaja. Hän aloitti uraansa Hollywoodissa 1960-luvulla ja hänen työtään Columbo-sarjan kanssa palkittiin Emmy-patsaalla vuonna 1974. Suomessa hänet tunnetaan Matlockin ja Koira haudattuna-sarjan luojana ja vastaavana tuottajana.


title: Vladimir Tatlin

text: Vladimir Jevgrafovitš Tatlin (; 28. joulukuuta 1885 Kiova – 31. toukokuuta 1953 Moskova) oli ukrainalainen taidemaalari, graafikko, lavastus- ja monumentaalitaiteilija, muotoilija, venäläisen konstruktivismin perustaja ja arkkitehti.


title: Vladimir Tatlin

text: Tatlin opiskeli Penzan taideoppilaitoksessa (1904–1910) jossa hänen opettajinaan olivat Ilja Gorjuškin-Sorokopudov ja Aleksei Afanasjev, sekä Moskovan maalaus-, veisto- ja rakennustaiteen opistossa (1902–1903 ja 1909–1910) opettajinaan Valentin Serov ja Konstantin Korovin.


title: Vladimir Tatlin

text: Tatlinin oli koulutukseltaan ikonimaalari, mikä on saattanut vaikuttaa siihen, miten hän toi maalauksiinsa epätavallisia materiaaleja. Tärkeäksi tuli tässä mielessä hänen kohtaamisensa Picasson kubististen kollaasien kanssa Pariisissa vuonna 1913. Hän oli myös uransa alusta asti kiinnostunut kaarevista muodoista.


title: Vladimir Tatlin

text: Vladimir Tatlin oli Kazimir Malevitšin ohella 1910-luvun venäläisen avantgarden tärkeimpiä hahmoja, ja myöhemmin hänestä tuli konstruktivismin pääideologi. Tatlin tunnetaan parhaiten suunnitelmastaan Kolmannen internationaalin muistomerkiksi.


title: Aurinkopallokala

text: Aurinkopallokala ("Auriglobus silus") on aasialainen makean veden pallokalalaji.


title: Aurinkopallokala

text: Aurinkopallokala jää alle 8 cm pitkäksi. Se on selkäpuolelta kullanhohtoinen, vatsapuolelta valkoinen. Se muistuttaa paljon messinkipallokalaa, joka on hiukan suurempi ja vihertävämpi.


title: Aurinkopallokala

text:
Aurinkopallokaloja tavataan Malesiassa Sarawakissa ja muualla Borneolla, Rajang- ja Balleh-jokien vesistöissä.
Aurinkopallokalat ovat uteliaita ja aktiivisia kaloja. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan ja näykkivät isompiensa eviä.


title: Vakhtang IV

text: Vakhtang IV (, n. 1413–joulukuu 1446) oli Georgian kuningas Bagrationi-dynastiasta vuodesta 1442 kuolemaansa saakka.


title: Vakhtang IV

text: Vakhtang oli kuningas Aleksandre I:n ja hänen ensimmäisen vaimonsa Dulandukhtin vanhin poika. Aleksandre nosti hänet rinnalleen yhteishallitsijaksi vuonna 1433. Kun Aleksandre luopui vallasta vuonna 1442, Vakhtangista tuli Georgian kuningas, ja hänen veljensä Demetre ja Giorgi hallitsivat hänen kanssaan. Vakhtangin hallintoa uhkasivat aatelisten välinen kilpailu ja kuningaskunnan epävakaus. 1700-luvun georgialaisen tutkijan Vakhuštin mukaan Vakhtangia vastaan hyökkäsi myös Qara Qoyunlun turkmeeniprinssi Jahan Shah. Vakhtang kohtasi hänet Akhaltsikhessa Georgian eteläosassa, mutta raskaan taistelun jälkeen kumpikaan osapuoli ei noussut voittajaksi. Jahan Shah lähti taistelukentältä yöllä ja palasi Tabriziin.


title: Vakhtang IV

text: Vakhtang IV meni naimisiin prinssi Zaza I Panaskertelin tyttären Sitikhatunin kanssa vuonna 1442. Hän eli kaksi vuotta pidempään kuin vaimonsa ja kuoli ilman perillisiä vuonna 1446. Hänet haudattiin yhdessä Sitikhatunin kanssa Banan katedraaliin Taossa (nykyisin Turkissa). Hänen tilalleen nousivat hänen veljensä Demetre ja Giorgi. Vakhtangin kuoleman myötä Georgiassa alkoi kiihkeä ja pitkäkestoinen valtataistelu, joka päättyi lopulta kuningaskunnan jakautumiseen.


title: Tuhkakottarainen

text: Tuhkakottarainen ("Lamprotornis unicolor" syn. "Cosmopsarus unicolor") on loistokottaraisiin kuuluva varpuslintu. Sitä tavataan eteläisessä Afrikassa, varsinkin Tansaniassa ja Keniassa.


title: Tuhkakottarainen

text: Täysikasvuinen lintu on noin 30 cm:n pituinen. Lajin tunnusmerkkejä ovat harmaa väritys siivissä ja tumman oliivinvihreät pyrstö ja selkämys. Nokka ja koivet ovat mustat. Silmien väri on keltainen ja pupilleja ympäröi viininpunainen rengas.


title: Tuhkakottarainen

text: Nuoren yksilön väritys on haaleampi, sen silmät ovat tummat ja pyrstö on lyhyempi.


title: Tuhkakottarainen

text: Tuhkakottaraiset tekevät pesänsä kuiviin pensaisiin ja akasiapuihin. Muiden kottaraisten tavoin laji syö ravinnokseen hyönteisiä ja hedelmiä.


title: Josef Chochol

text: Josef Chochol oli tšekkiläinen arkkitehti. Hän muodosti yhdessä Pavel Janákin, Josef Gočárin ja Vlastislav Hofmanin kanssa radikaalin arkkitehtinelikon, joka vei kubismia Tšekkoslovakiassa pitkälle erityisesti arkkitehtuurin piirissä. He olivat kaikki Mánesin taiteilijaseuran jäseniä. Chocolin tunnettu työ on hänen Prahaan 1913–1914 suunnittelemansa asuintalo. Tšekkiläiset sovelsivat kubismia kuvataiteiden ohella toimistotaloissa, huviloissa ja huonekaluissakin.


title: Josef Chochol

text: Chocol opiskeli arkkitehtuuria Prahan polyteknillisessä korkeakoulussa (1908–1924), sen jälkeen akatemiassa Wienissä Otto Wagnerin oppilaana (1907–1909). Kolmea hänen Prahan Vyšehradiin suunnittelemaansa rakennusta pidetään kubistisen arkkitehtuurin mestariteoksina. Hän hylkäsi kubismin 1914 ja suuntautui kansainväliseen konstruktivistiseen tyyliin. Hänen muut kubistiset suunnitelmansa, kuten tehdas ja teatteri, herättivät kyllä ihastusta, mutta eivät toteutuneet. Chochol oli myös poliittisesti aktiivinen. Hän kuului vasemmistorintaman järjestön ja sosialististen arkkitehtien yhdistyksen perustajajäseniin ja oli tšekkiläisistä kubisteista ainoa, jolla oli voimakkaita poliittisia näkemyksiä.


title: Aljaksei Kaljužny

text: Aljaksei Mikalajevitš Kaljužny (, , s. 13. kesäkuuta 1977 Minsk, Valko-Venäjän SNT, Neuvostoliitto) on valkovenäläinen jääkiekkoilija, pelipaikaltaan hän on pelannut vasemman laitahyökkääjän ja keskushyökkääjän paikkoja.


title: Aljaksei Kaljužny

text: Kaljužny aloitti pääsarjauransa Dynamo Moskovassa kaudella 1994–1995, pelaten kuitenkin vain kahdessa ottelussa. Seuraava kausi oli ensimmäinen täysi kausi. Seuranaan tuolloin oli Neftehimik Nižnekamsk, jossa hän ei ollut kuin tuon yhden kauden, minkä jälkeen hän palasi takaisin Dynamoon. Moskovassa Kaljužny pelasi seuraavat neljä kautta. Ensimmäisellä kaudella Metallurg Magnitogorskissa vuonna 2001, hän oli voittamassa Venäjän-mestaruutta. Toisen kauden jälkeen Magnitogorskissa, tie vei Severstal Tšerepovetsiin. Kauden 2003–2004 runkosarjan jälkeen Kaljužnyi siirtyi kotimaansa pääsarjaan Extraligan pudotuspeleihin ja Junost Minskiin. Kausi päättyi Valko-Venäjän-mestaruuteen. Seuraavaksi kaudeksi Kaljužny siirtyi takaisin Venäjän superliigaan, tällä kertaa hallitsevaan mestariin Avangard Omskiin. Kolmen Omskissa vietetyn kauden jälkeen, hän siirtyi takaisin Moskovaan ja Dynamoon. Kaudeksi 2010–2011 Kaljužny palasi Omskiin.


title: Aljaksei Kaljužny

text: Kaljužny on edustanut Valko-Venäjän maajoukkueessa kahdeksissa maailmanmestaruuskilpailuissa ja kolmissa olympialaisissa. Vuoden 2002 Salt Lake Cityn olympialaisissa Valko-Venäjä eteni sensaatiomaisesti aina mitalipeleihin asti.


title: Batoni

text: Batoni () on georgian kielen "herraa" tai "mestaria" tarkoittava sana. Se on peräisin sanasta "patroni" (), joka tarkoitti aiemmin samaa asiaa, ja sitä on käytetty yleisesti 1400-luvulta alkaen.


title: Critérium International

text: Critérium International on kaksipäiväinen maantiepyöräilyn etappikilpailu, joka järjestetään Ranskassa maaliskuun lopulla. Kilpailu järjestettiin ensimmäisen kerran vuonna 1932 ja tunnettiin aiemmin nimellä Critérium National de la Route. Kilpailua pidettiin pitkään eräänlaisena Ranskan mestaruuskilpailuna ja ulkomaalaisten ajajien on sallittu osallistua siihen vasta vuodesta 1979 lähtien.


title: Critérium International

text: Critérium International kuuluu UCI Europe Touriin ja on kategorialuokitukseltaan 2.HC, eli sen yläpuolella ovat vain UCI World Tour -tason kilpailut. Kilpailun ovat voittaneet useimmin ranskalaiset Emile Idée ja Raymond Poulidor sekä saksalainen Jens Voigt, viisi kertaa. Critérium Internationalin on voittanut moni muukin suurpyöräilijä, kuten Louison Bobet, Jacques Anquetil, Seán Kelly, Bernard Hinault, Joop Zoetemelk, Miguel Induráin, Stephen Roche, Laurent Fignon ja Laurent Jalabert.


title: Monica May

text: Monica May (s. 11. huhtikuuta 1984 Lakeland, Florida) on yhdysvaltalainen näyttelijä, joka tunnetaan roolistaan Elizabeth "Z" Delgadona televisiosarjassa "Power Rangers S.P.D."


title: Monica May

text: May syntyi ja kasvoi Floridassa, jossa hän kiinnostui näyttelemisestä 12-vuotiaana ollessaan ystävänsä kanssa improvisaatio leirillä. Näyttelijänä May esiintyi ensi kerran televisiossa lyhytelokuvassa "To Live is to Die" vuonna 2003 ja kaksi vuotta myöhemmin sai ensimmäisen pääroolinsa televisiosarjasta "Power Rangers S.P.D." Hän näytteli sarjassa Keltaista Rangeria Elizabeth Delgadoa. Power Rangersin jälkeen May vieraili vuonna 2006 televisiosarjassa "Zackin ja Codyn viiden tähden elämää" ja useissa lyhytelokuvissa.


title: Hans Krankl

text: Johann "Hans" Krankl (14. helmikuuta 1953) on entinen itävaltalainen jalkapalloilija ja nykyinen jalkapallovalmentaja.


title: Hans Krankl

text: Krankl oli pelipaikaltaan hyökkääjä. Krankl voitti Euroopan Kultainen kenkä-palkinnon kaudella 1977–78 tehden Rapid Wienissä pelatessa 41 maalia.


title: Hans Krankl

text: Helmikuusta 2009 hän siirtyi itävaltalaisseura LASK Linzin päävalmentajaksi. Tavoitteena oli nostaa LASKia korkeammalle Itävallan Bundesliigassa. Tulokset jäivät kuitenkin keskinkertaisiksi ja kauden jälkeen Krankl joutui jättämään tehtävänsä ja hänen tilalleen palkattiin Matthias Hamann.


title: Viimeiseen hengenvetoon

text: Viimeiseen hengenvetoon ("À bout de souffle") on ranskalaisen Jean-Luc Godardin ohjaustyö vuodelta 1960 ja yksi Ranskan uuden aallon elokuvan avainteoksia.


title: Viimeiseen hengenvetoon

text: Godardin ensimmäinen pitkä näytelmäelokuva perustuu uuden aallon ohjaajakollega François Truffaut'n tarinaan ja ensi-iltansa se sai vuosi Truffaut'n "400 kepposta" -elokuvan jälkeen. 1959 oli ensi-iltaan ehtinyt myös Alain Resnais’n "Hiroshima, rakastettuni". Kolmikko laski perustan elokuvan uudelle aallolle. Viimeiseen hengenvetoon sai tuoreeltaan tunnustusta visuaalisen tyylinsä ja filmissä sovelletun hyppyleikkauksen ansiosta.Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Viimeiseen hengenvetoon" oli mukana heistä kahdentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 11. parhaaksi ei-englanninkieliseksi elokuvaksi.


title: Lotus 25

text: Lotus 25 oli kilpa-auto, jonka Colin Chapman suunnitteli Formula 1 -kautta varten. Se oli aikanaan vallankuomuksellinen, koska se oli ensimmäinen kantavalla monokokilla varustettu auto, joka kilpaili Formula 1:ssä. Rikkaasta mielikuvituksestaan tunnettu Chapman teki auton ensimmäiset piirrokset servettiin ollessaan illastamassa Lotuksen korisuunnittelijan Mike Costinin kanssa.


title: Lotus 25

text: Monokokki teki autosta muita aikakauden F1-autoja jäykemmän ja kestävämmän. 25:n runko oli kolme kertaa jäykempi kuin edeltäneen Lotus 21:n runko, mutta kuitenkin puolet kevyempi. Auto oli erittäin matala ja kapea, ja kuljettaja makasi matalalla ohjauspyörän takana. Tämä antoi autolle lempinimen "kylpyamme". Auton moottorina toimi 1498 cm³ Coventry Climax FWMV V8, tosin Reg Parnell Racing asensi vuonna 1964 käytettynä ostamiinsa 25-autoihin BRM P56 -moottorit. Lotus 25 oli aikanaan niin mullistava auto, että nykyisetkin Formula 1-autot käyttävät samantyyppistä perusrakennetta.


title: Lotus 25

text: Jotkin Lotus-autoilla kilpailleet yksityiset olivat närkästyneitä, koska Chapman kieltäytyi toimittamasta näille 25-malleja, vaan toimitti näille sen sijaan putkirunkoiset Lotus 24-autot, varaten 25:t tehdastallin kuljettajien Jim Clarkin ja Trevor Taylorin käyttöön. Debyytissä, Hollannin GP:ssä, John Cooper tutki futuristista autoa ja kysyi Chapmanilta, mihin tämä oli sijoittanut auton rungon.


title: Lotus 25

text: 25:llä Jim Clark saavutti uransa ensimmäisen Grand Prix-voiton Belgiassa. Clark voitti myös Britanniassa ja USA:ssa, saaden mahdollisuudet mestaruuteen. Kauden viimeisessä kilpailussa, Etelä-Afrikan GP:ssä Clark joutui kuitenkin keskeyttämään johtopaikalta öljyvuodon takia, menettäen MM-tittelin Graham Hillille.


title: Lotus 25

text: Clark sai kostettua seuraavana vuonna, jolloin hän voitti ensimmäisen mestaruutensa 25:llä. Hän voitti seitsemän kilpailua: Belgian, Ranskan, Hollannin, Britannian, Italian, Etelä-Afrikan ja Meksikon GP:t. Lotus voitti myös ensimmäisen valmistajien mestaruutensa. Kaudella Clark voitti 25:llä kolme kilpailua. Kauden päätöskilpailussa Meksikossa, aivan kuten kaudella 1962, Climaxin moottori sai öljyvuodon, ja Clark keskeytti viimeisellä kierroksella, näköetäisyydellä MM-tittelistä, joka meni John Surteesille.


title: Lotus 25

text: Clark otti 25:n viimeisen voiton vuoden 1965 Ranskan GP:ssä, jonka jälkeen se korvattiin Lotus 33:lla.


title: Georgi Slavkov

text: Georgi Slavkov (, 11. syyskuuta 1958 Musomišta – 21. tammikuuta 2014 Plovdiv) oli bulgarialainen jalkapalloilija. Hänen synnyinkylänsä Musomišta sijaitsee lähellä Gotse Deltševin kaupunkia. Slavkovin suurimpana saavutuksena voidaan pitää Euroopan Kultainen kenkä -palkinnon voittamista kaudella 1980–81. Tällöin hän pelasi Trakia Plovdivin riveissä tehden 31 maalia.


title: Georgi Slavkov

text: Slavkov menehtyi äkilliseen sydänkohtaukseen ollessaan matkalla työpaikaltaan kotiin.


title: Neitotonkija

text: Neitotonkija ("Biotodoma cupido", vanh. "Acara subocularis", "Geophagus cupido") on kirjoahveniin kuuluva kala, jota pidetään joskus akvaarioissa.


title: Neitotonkija

text: Neitotonkija jää alle 10 cm pitkäksi. Siitä on erilaisia värimuotoja, pohjaväri on harmahtava ja siinä on joskus vihertävänsävyisiä pystyraitoja. Nuoret kalat ovat kaikki enemmän tai vähemmän harmaita; loistelias väritys kehittyy aikuisille kaloille hyvissä vesioloissa. Silmän läpi kulkee tumma juova, ja vartalon takaosassa on tumma silmäkuvio. Koiraa poskissa on vaaleansiniset hennot viivat, kun taas naaraalla on pilkkuja, mutta aina ei sukupuolten erottaminen onnistu.


title: Neitotonkija

text: Neitotonkija on kotoisin Etelä-Amerikasta, Amazonin ja Essequibon vesistöalueelta. Se elää kirkasvetisten jokien hitaasti virtaavilla osuuksilla lähellä pohjaa tai keskivedessä.


title: Neitotonkija

text: Nimensä mukaisesti neitotonkijat tonkivat ruokaa pohjalta. Ne ovat melko aggressiivisia reviiriä puolustavia kaloja.


title: Neitotonkija

text: Kutemisen lähestyessä naaras kaivaa kuopan pohjahiekkaan, ja laskee siihen noin sata mätimunaa. Koiras vartioi reviiriä kun naaras hoitaa mätiä, ja molemmat vanhemmat jatkavat hoitamista vielä 10 päivän päästäkin, kun poikaset uivat jo vapaasti. Lisääntyminen onnistuu harvoin kotiakvaariossa.


title: Neitotonkija

text: Neitotonkijat viihtyvät lämpimässä (25–29 °C), pehmeässä (dH 0-6) ja happamuudeltaan melko neutraalissa tai lievästi happamassa vedessä, pH 6–7. Ne syövät eläinpitoista ravintoa kuten hyönteisten toukkia ja pieniä äyriäisiä. Neitotonkijat ovat herkkiä veden laadulle, etenkin nitraateille. Vähänkin huonossa vedessä ne menettävät värinsä.


title: HMS Capetown

text: HMS Capetown (viirinumero D88) oli Britannian kuninkaallisen laivaston "Carlisle"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.


title: HMS Capetown

text: "HMS Capetown" hinattiin Pembroken telakalle viimeisteltäväksi ja palvelukseen otettaessa alus liitettiin huhtikuussa 1922 Amerikan ja Länsi-Intian asemalle. Alus palasi Englantiin ja siirrettiin reserviin 1929.


title: HMS Capetown

text: "HMS Capetown" palasi palvelukseen 17. heinäkuuta 1934, kun se liitettiin osaksi 5. Risteilijäviirikköä Kiinan asemalla (Hongkong). Alus palasi Englantiin elokuussa 1938 ja sijoitettiin reserviin.


title: HMS Capetown

text: "HMS Capetownin" muutostyöt ilmatorjuntaristeilijäksi peruutettiin toisen maailmansodan puhjetessa, jolloin alus oli Pohjois-Atlantin osastossa sijoituspaikkana Gibraltar. Gibraltarilta alus siirrettiin Välimeren laivaston 3. Risteilijäviirikköön suojaamaan Adrianmeren saattueita.


title: HMS Capetown

text: "HMS Capetown" siirrettiin Intian valtamerelle 1941 tukemaan hyökkäystä Italian Somalimaahan. Alukseen osui Italian laivaston moottoritorpedoveneen MAS213:n laukaisema torpedo 6. huhtikuuta. "HMS Parramatta" hinasi vaurioituneen aluksen Port Sudaniin, jossa alus vietti lähes vuoden korjattavana.


title: HMS Capetown

text: "HMS Capetown" liitettiin palvelukseen palattuaan Itäiseen laivastoon, ja palasi Englantiin 1944. Alus oli tukemassa Normandian maihinnousua kesäkuussa, mutta loppuosan sodasta alus toimi majoituslaivana.


title: HMS Capetown

text: "HMS Capetown" siirrettiin 5. huhtikuuta 1946 BISCOlle romutettavaksi. Alus saapui 2. kesäkuuta T W Wardille Prestoniin, jossa varsinainen romutus tapahtui.


title: Peledui

text: Peledui (, ) on kaupunkikunta ja taajama Lenskin piirissä Sahan tasavallassa. Peledui sijaitsee piirin eteläosassa, Peleduijoen suulla Lenajoen länsirannalla, 199 kilometriä Lenskistä lounaaseen. Kuntaan kuuluu Peleduin kaupunkimainen taajama ja Krestovski lesoutšastok -niminen kyläasutus ("Krestovskin metsäpalsta"), joka sijaitsee 32 kilometriä Peleduin taajamasta koilliseen.


title: Peledui

text: Peleduissa on jokisatama ja meijeri. Krestovskissa on metsäteollisuutta. Peleduissa on keskiasteen koulu, musiikkikoulu, kulttuuritalo, kauppa ja terveyskeskus.


title: Peledui

text: Asukasluvun kehitys:


title: Peledui

text: Vuonna 1989 asukkaista asui Peleduissa 5 400 ja Krestovskissa 500. Vuonna 1999 Peleduissa oli 5 200 asukasta ja vuonna 2001 Krestovskissa 232 asukasta. Vuonna 2007 Peleduissa oli 4 600 asukasta ja Krestovskissa 67 asukasta.


title: Myrskynmetsästäjät

text: Myrskynmetsästäjät () on yhdysvaltalainen dokumentaarinen tosi-TV-sarja, jonka ensi-ilta oli Discovery Channel-kanavalla 17. elokuuta 2007. Ohjelma seuraa joukkoa myrskybongareita, jotka jahtaavat tornadoja Yhdysvaltojen Keskilännessä, Tornado Alley:lla, kuvaten ja keräten tietoja niistä. Sarjasta on tullut kolme tuotantokautta, ensimmäisessä neljä jaksoa, toisessa ja kolmannessa kahdeksan jaksoa.


title: Myrskynmetsästäjät

text: Tiimin vetäjä on maineikas ilmatieteilijä Joshua Wurman, jonka tehtävänä on kerätä tietoja tornadoista parantaen tornadojen ennustettavuutta ja hälytysjärjestelmää. Muita jäseniä kaudella 2007 olivat Herb Stein (DOW:in ajaja), Mara McFalls (navigoija/journalisti), Justin Walker (navigoija/meteorologi), Danny Cheresnick (DOW:in navigoija/meteorologi) ja Karen Kosiba (DOW:in navigoija/meteorologi). Kaudella 2008 olivat mukana Joshua Wurmanin lisäksi Justin Walker (navigoija/meteorologi) ja hänen vaimonsa Hannah (ajaja) ajaa PROBE 1:ssä, Danny Cheresnick (navigoija) ja Aaron Rupert (ajaja) scout-ajoneuvossa. TVN-ajoneuvon miehistöön kuuluvat Reed Timmer (myrskybongari/meteorologi), Joel Taylor (ajaja/meteorologi) ja Chris Chittick (valokuvaaja/anturiteknikko).


title: Myrskynmetsästäjät

text: TIV eli Tornado Intercept Vehicle on auto, joka on vahvistettu metalli- ja teräslevyin ja sillä voi ajaa tornadon sisään jonka tuulennopeus on maksimissaan 60 m/s. Sitä johtaa Imax-kuvaaja Sean Casey. Tällä Casey voi kuvata tornadoa hyvin läheltä ja samalla kerätä tietoa autoon asennetuilla antureilla Joshua Wurmanille. TIV:iä ajaa Ronan P. Nagle ja sitä navigoi Byron Turk. Sarjan toisessa kaudessa käytetään TIV2:sta joka on ensimmäisen kauden TIV:iä kehittyneempi versio. Toisin kuin ensimmäisen kauden TIV, TIV2 on nelivetoinen, eikä juutu mutaan. TIV2:ssa on myös järeämmät suojat. Tosin TIV2 osoittautui mekaniikaltaan epäluotettavaksi ja rikkoutui usein tien päällä.


title: Myrskynmetsästäjät

text: DOW eli Doppler On Wheels on ajoneuvo, johon on asennettu dopplertutka ja sitä johtaa Joshua Wurman. DOW:issa on laitteet joilla seurataan ympäröivää säätä ja nähdään onko tornadoja lähettyvillä. Sieltä käsin Wurman antaa ohjeet muille tiimeille ja onkin koko projektin tärkein osa turvallisuuden kannalta.


title: Myrskynmetsästäjät

text: Näiden lisäksi tietoa keräävät instrumenttianturit, jotka lasketaan tornadojen reitille keräämään tietoa ja videokuvaa tornadon alimmasta osasta. Näitä kuljettavat alkuperäinen scout-ajoneuvo ja uudet PROBE- ja TVN-ajoneuvot.


title: Lotus Europa S

text: Lotus Europa S on Lotuksen valmistama GT-tyyppinen kaksipaikkainen urheiluauto. Se suunniteltiin täydentämään Lotuksen mallistoa menestyksekkään Elisen ja sen urheilullisen muunnoksen Exigen rinnalle. Europa S lainaa nimensä 1960-70-lukujen legendaariselta Lotus Europalta.


title: Lotus Europa S

text: Europa S painaa ainoastaan 995 kg, ja sen moottorina toimii 2.0-litrainen 149 kW (203 hv) moottori. Auto rakentuu alumiinirungolle, jonka päällä on komposiittikoripaneelit.


title: Lotus Europa S

text: Europa S on suunniteltu Eliseä ja Exigeä paremmin arkikäyttöön sopivaksi. Siinä on isompi tavaratila ja parempi äänieristys, sekä helpompi pääsy ohjaamoon matalampien kynnysten ja korkeamman kattolinjan ansiosta. Autossa on myös ylellisyysvarusteita kuten ilmastointi, äänentoitojärjestelmä, nahkaverhoilu ja plyysimatot GT-hengessä.


title: Lotus Europa S

text: Auton valmistuspaikaksi suunniteltiin alun perin Protonin tehdasta Malesiassa, jolloin auton hinta olisi ollut huomattavasti matalampi, mutta lopulta tuotantopaikaksi valittiin Lotuksen tehdas Hethelissä, Norfolkissa, Englannissa.


title: Lotus Europa S

text: Europa S:n toimitukset alkoivat syyskuussa 2006. Autoa ei olla viemässä Pohjois-Amerikkaan, koska Opelin kehittämää turbomoottoria ei ole tyyppihyväksytty Yhdysvaltain ja Kanadan päästömääräysten mukaan.


title: Lotus Europa S

text: Chrysler käyttää Europa S:n koria ja pohjalevyä Dodge Circuit EV-sähköautokonseptissaan.


title: Džebariki-Haja

text: Džebariki-Haja () tai Djabaryky Xaja () on kaupunkikunta ja taajama Tompon piirissä Sahan tasavallassa. Džebariki-Haja sijaitsee piirin eteläosassa, Aldanin varrella, 65 kilometriä piirikeskuksesta Handygasta etelään.


title: Džebariki-Haja

text: Džebariki-Hajassa on jokisatama ja rakennusaineteollisuutta. Siellä ala- ja keskiasteen koulu, musiikkikoulu, kulttuuritalo, kauppa ja terveyskeskus.


title: Džebariki-Haja

text: Džebariki-Haja on perustettu vuonna 1941 palvelemaan alueelle perustettua hiilikaivosta. Taajama siitä tuli vuonna 1974.


title: Džebariki-Haja

text: Asukasluvun kehitys:


title: Voimistelu kesäolympialaisissa 1948

text: Voimistelu kesäolympialaisissa 1948 käytiin telinevoimistelussa yhdeksässä eri lajissa. Kilpailupaikkana toimi Earl's Court. Suomi oli Lontoon olympialaisten ylivoimaisesti paras voimistelumaa voittaen kuusi kultamitalia ja yhteensä kymmenen mitalia.


title: Voimistelu kesäolympialaisissa 1948

text: "Joissakin yhteyksissä on väitetty, että italialaiset olisivat saaneet hopea- ja pronssimitalit kolmen kultamitalin jaosta huolimatta."


title: Ruskopallokala

text: Ruskopallokala ("Monotrete turgidus" vanh. "Tetraodon turgidus") on kaakkoisaasialainen makean veden pallokalalaji. Se kuului aiemmin Tetraodon-sukuun, mutta siirrettiin uuteen sukuun vuonna 2000 yhdessä muutaman muun Mekongjoen pallokalalajin kanssa.


title: Ruskopallokala

text: Ruskopallokala voi kasvaa noin 15 cm pitkäksi. Sen vartalo on nuijamainen ja väritys ruskeankirjava. Selässä on tummia, vaaleareunaisia melko suuria säännöllisen pyöreitä täpliä ruskealla pohjalla, vatsapuolella pilkut ovat pienempiä ja taustaväri kermanvalkea. Tämän kuvioinnin lisäksi kalan pinnassa on aivan pieniä valkoisia nystermämäisiä pisteitä.


title: Ruskopallokala

text: Se on vaikea erottaa rubiinipallokalasta; merkittävin ero on pyrstön tyvessä oleva täplä, joka on ruskopallokalalla tumma, rubiinipallokalalla punasävyinen. Muita samantyyppisiä pallokaloja ovat maalipallokala, ruostepallokala ja töppöpallokala. Kuten jyrsijöillä, niiden hampaat kasvavat koko elämän ajan, ja jos ne kasvavat liian pitkiksi, kala kuolee nälkään. Hampaat pysyvät lyhyinä kovakuoristen ravintoeläinten avulla.


title: Ruskopallokala

text: Ruskopallokala elää Mekongjoen vesistössä Thaimaassa ja Laosissa.


title: Ruskopallokala

text: Ruskopallokalat ovat aktiivisimmillaan hämärissä ja öiseen aikaan. Ne ovat aggressiivisia muita pallokaloja ja varsinkin saman lajin yksilöitä kohtaan.


title: Ruskopallokala

text: Sopiva lämpötila on 23–26 °C ja pH 6,0–7,8. Ruskopallokalat syövät lihapitoista ravintoa, johon pitää kuulua tarpeeksi kovia osia (esimerkiksi kotilon ja äyriäisten kuoria), sillä muuten kalan hampaat kasvavat liikaa. Useimmat akvaariokauppaan tulevat yksilöt on pyydystetty luonnosta, eivätkä ne välttämättä opi heti syömään kuollutta ruokaa. Akvaarioharrastajien suosima temppu on liikuttaa herkkupalaa, esimerkiksi pakastettua krilliä, siiman päässä kalan suun edessä, kunnes se tottuu pakasteravintoon. Aikuisten kalojen ei tarvitse saada syödä joka päivä.


title: Pelastussuunnitelma (mormonismi)

text: Pelastussuunnitelma (tai Onnen suunnitelma) on Myöhempien aikojen pyhien Jeesuksen Kristuksen kirkossa ja muissa myöhempien aikojen pyhien liikkeen yhteisöissä nimitys opille, joka käsittelee ihmisen olemassaolon tarkoitusta ja hänen mahdollisuuttaan kehittyä maanpäällisen elämän aikana ja sen jälkeen jumaluuden kaltaiseen tilaan, jota kutsutaan mormoniteologiassa "korotukseksi". Oppiin pelastussuunnitelmasta kuuluu osin samoja ajatuksia kuin perinteiseen kristilliseen opetukseen pelastuksesta eli soteriologiaan, mutta se on tätä laajempi, koska se pyrkii selittämään ihmisen olemassaolon perimmäisen tarkoituksen ja viittaa ihmisen olemassaoloon sekä ennen hänen syntymäänsä että sen jälkeen. Onnen suunnitelma on toinen nimi opille, koska sen tarkoituksena on tuoda iankaikkinen ilo kaikille Jumalan lapsille, mikä on heidän olemassaolonsa päämäärä.


title: Pelastussuunnitelma (mormonismi)

text: Oppi pelastussuunnitelmasta perustuu mormonismissa tunnustettuihin pyhiin kirjoituksiin eli Raamattuun, Mormonin kirjaan, Oppiin ja liittoihin sekä Kallisarvoiseen helmeen. Se on esitetty systemaattisessa muodossa useiden kirkon johtajien kirjoissa, puheissa ja esitelmissä.


title: Pelastussuunnitelma (mormonismi)

text: Mormoniteologian mukaan ihminen on alun alkaen syntynyt Jumalan henkilapseksi toisessa ajassa ja ulottuvuudessa. Hänellä on siis ollut olemassaolo henkimaailmassa ennen hänen syntymistään maan päälle. Maanpäällisen elämän tarkoitus on, että ihminen oppii hyvän ja pahan. Häntä koetellaan maan päällä, ja hän voi asettua omasta vapaasta tahdostaan hyvän puolelle ja pahaa vastaan. Samalla ihminen voi saada maan päällä opetusta, joka on tarpeen hänen etenemisessään henkimaailmassa, kun hän ruumiin kuoltua on palannut sinne takaisin. Jotta ihminen voisi ratkaista suhteensa Jumalaan vapaasti, hän on unohtanut aikaisemman olemassaolonsa henkimaailmassa syntyessään maan päälle. Monet mormonit pitävät esimerkiksi déjà vu -ilmiöitä todisteena aikaisemmasta olemassaolosta, samoin kuin tuntemattomien ihmisten tuntumista tutuilta. Virallisesti MAP-kirkko ei kuitenkaan ole esittänyt näitä todisteiksi syntymää edeltävästä olemassaolosta henkimaailmassa.


title: Pelastussuunnitelma (mormonismi)

text: Mormonismin mukaan jumalat pitivät taivaassa kokouksen ennen näkyvän maailman luomista. Siellä Isä Jumalalle eli Elohimille esitettiin kaksi vaihtoehtoista pelastussuunnitelmaa. Jumalan vanhin henkilapsi Jehova (mormoniteologiassa Jehova ei ole sama olento kuin Elohim eli Isä Jumala, vaan eri persoona), joka myöhemmin tultiin tuntemaan Jeesuksena Kristuksena, esitti, että ihminen lähetettäisiin maan päälle ja hänelle annettaisiin vapaa tahto. Mikäli ihminen lankeaisi pahaan, hän saisi tilaisuuden oppia tuntemaan hyvän ja pahan salaisuuden. Samalla Jehova lupasi lähteä maan päälle ja lunastaa ihmisen lankeemuksen pahoista seurauksista. Toinen Jumalan henkilapsista, Lucifer eli Paholainen, sen sijaan esitti, että Jumala ei antaisi ihmiselle vapaata tahtoa, vaan pakottaisi tämän aina elämään yhteydessään. Luciefer lupasi tehdä tämän mahdolliseksi ja vaati samalla itselleen Elohimille kuuluvaa asemaa ja palvontaa. Jumala hyväksyi Jehovan suunnitelman, minkä jälkeen Lucifer kapinoi Isä Jumalaa vastaan. Hän houkutteli mukaansa kolmasosan taivaan henkiolennoista. Rangaistukseksi näiltä kiellettiin syntyminen ihmisruumiiseen, minkä takia heillä ei ole iankaikkisen kehittymisen mahdollisuutta. Mormoniopin mukaan he ovat pahoja henkiä, jotka Paholaisen kanssa kiusaavat ihmistä ja houkuttavat häntä pahaan.


title: Pelastussuunnitelma (mormonismi)

text: Luotuaan näkyvän maailman ja Maa-planeetan Jumala lähetti sinne erään korkea-arvoisen enkeliruhtinaan, Mikaelin, Aadamin hahmossa. Aadam ja hänen vaimonsa Eeva lankesivat Jumalan tahdon mukaisesti Luciferin houkutuksiin ja syntiin, minkä jälkeen Jumala ajoi heidät pois paratiisista ja riisti heiltä kuolemattomuuden. Samalla he kuitenkin saivat tulla tuntemaan hyvän ja pahan, mikä antoi heille mahdollisuuden päättää suhteestaan Jumalaan. He oppivat kärsimysten kautta kuuliaisuuden Jumalan tahdolle ja saivat samalla tilaisuuden asettua Hänen puolelleen pahaa vastaan. He oppivat myös arvostamaan taivaallisen elämän ihanuutta uudella tavalla. Ennen muuta syntiinlankeemus antoi ihmisille mahdollisuuden lisääntyä, mikä mahdollisti lukuisten Jumalan henkilasten syntymisen maailmaan ja heidän kehittymisensä eteenpäin. Näin Aadamin lankeemus oli positiivinen tapahtuma ja osaltaan osa Jumalan pelastussuunnitelmaa.


title: Pelastussuunnitelma (mormonismi)

text: Vapauttaakseen ihmiskunnan Aadamin lankeemuksen negatiivisista seurauksista, kärsimyksesta ja kuolemasta, Jumala lähetti maan päälle vanhimman henkipoikansa Jehovan, joka syntyi maailmaan Jeesus nasaretilaisena. Hän antoi synnittömän elämänsä sovitusuhrina ihmiskunnan puolesta, mikä vapautti ihmisen perisynnistä. Samalla ihminen sai mahdollisuuden nousta ruumiillisesti kuolleista. Ylösnousemus annetaan kaikille Aadamin jälkeläisille Jumalan ansaitsemattomana lahjana, mika tuo esiin pelastuksen universaalisen aspektin.


title: Pelastussuunnitelma (mormonismi)

text: Jeesuksen sovitusuhri antaa ihmiselle mahdollisuuden tehdä parannuksen synneistä ja luopua niistä. Samalla se antaa ihmiselle mahdollisuuden tehdä oman osansa pelastuksen suunnitelmassa. Mormoniteologiassa ihmisen pelastus on nimenomaan Jumalan ja ihmisen yhteisten ponnistusten tulos. Ihmisen pitää pelastukseen tehdä parannus synneistään ja luopua niistä, uskoa Jumalaan, hänen poikaansa Jeesukseen ja evankeliumiin, ottaa vastaan upotuskaste ja sen jälkeen Pyhän Hengen lahja kättenpäällepanemisen eli konfirmaation kautta. Parannusta, uskoa, kastetta ja konfirmaatiota kutsutaan yhdessä nimellä "evankeliumin ensimmäiset periaatteet". Niiden avulla ja pysymällä uskollisesti Jumalan yhteydessä ihminen pelastuu taivaaseen eli selestiseen kirkkauteen. Pääsy Isän Jumalan välittömään läheisyyteen eli "korotukseen" edellyttää myös muita pyhiä toimituksia, joita suoritetaan MAP-kirkon temppeleissä. Näistä tärkeimmät ovat endaumentti-seremonia ja sinetöinti eli vihkiminen avioliittoon täksi ajaksi ja iankaikkisuudeksi.


title: Pelastussuunnitelma (mormonismi)

text: Kuoleman jälkeen ihminen menettää väliaikaisesti ruumiinsa, mutta hänen henkensä jatkaa elämää henkimaailmassa. Mikäli ihminen on maan päällä ollessaan valinnut Jumalan puolen ja vastaanottanut tarpeelliset toimitukset, hän voi edetä edelleen henkimaailmassa. Koska evankeliumin ensimmäisten periaatteiden vastaanottaminen on välttämätöntä pelastukseen, mormoniteologia opettaa, että Jumala tarjoaa jokaiselle ihmiselle mahdollisuutta niihin. Edesmenneet apostolit saarnaavat henkimaailmassa, joten ihminen voi sielläkin tehdä parannuksen ja uskoa. Toisaalta hänellä ei henkimaailmassa ole mahdollisuutta pätevään kasteeseen ja konfirmaatioon. Tämän takia maan päällä elävä ihminen voi kastattaa itsensä sijaiskasteella kuolleiden puolesta. Mikäli henkimaailmassa elävä edesmennyt ottaa tämän vastaan, se luetaan hänen hyväkseen. Mikäli hän ei ota kastetta vastaan, ei sijaiskaste hyödytä häntä. Myös muut pyhät toimitukset on mahdollista suorittaa sijaistoimituksina kuolleiden puolesta.


title: Pelastussuunnitelma (mormonismi)

text: Ihmisen kehityksen lopussa on viimeisen tuomion päivä, jolloin ihmikunta herätetään ruumiillisessa ylösnousemuksessa. Tällöin ihminen päätyy johonkin kolmesta kirkkauden valtakunnasta. Mikäli hän on ottanut vastaan kaikki tarvittavat toimitukset, hän pääsee Isän Jumalan läsnäoloon selestiseen eli taivaalliseen valtakuntaan. Sen kirkkaus on auringon kirkkauden kaltainen. Tämä selestinen valtakunta tullaan perustamaan maan päälle. Selestisen valtakunnan korkeinta astetta kutsutaan korotukseksi (engl. exaltation). Sinne pääsevät vain ne, jotka ovat suorittaneet korotukseen välttämättömät toimitukset mormonitemppelissä. Ihmiset, jotka eivät ole ottaneet vastaan tarvittavia toimituksia, mutta ovat eläneet omantuntonsa mukaan vilpittömästi, pääsevät terrestiseen valtakuntaan. Sen kirkkaus on kuun kirkkauden kaltainen, ja siellä käy Jeesus Kristus, muttei Isä Jumala. Pahat ja syntiset ihmiset pääsevät kirkkauden asteista alimpaan eli telestiseen valtakuntaan, jossa on läsnä vain Pyhä Henki. Telestisessä valtakunnassa Jumalan kirkkaus loistaa enää vain tähtien himmeyden kaltaisena. Vain he, jotka ovat tunteneet Isän Jumalan ja pelastussuunnitelman, mutta sittemmin ovat kääntyneet Jumalaa vastaan, joutuvat yhdessä paholaisen kanssa "ulkoisimpaan pimeyteen" eli kadotukseen. Siellä ovat myös Saatanaa seuranneet pahat henget.


title: Malesian Grand Prix 2009

text: Malesian Grand Prix 2009 (virallisesti 2009 Formula 1 Petronas Malaysian Grand Prix) oli Formula 1 -kauden 2009 toinen osakilpailu, joka ajettiin 5. huhtikuuta Sepangin moottoriradalla Malesiassa.


title: Malesian Grand Prix 2009

text: Kilpailu lopetettiin rankkasateen vuoksi kierroksella 33, ja koska alle 75 % kisasta oli ajettu, pisteet puolitettiin ensimmäisen kerran sitten vuoden 1991 Australian GP:n. Puolikkaat pisteet jaettiin nyt viidennen kerran.


title: Malesian Grand Prix 2009

text: Brawn GP:n Jenson Button ajoi toisen perättäisen paalupaikkansa aika-ajoissa ennen Jarno Trullia. Kolmas ja neljäs olivat Sebastian Vettel ja Rubens Barrichello, mutta molemmat putosivat rangaistusten vuoksi taaksepäin, Vettel ruutuun 13 ja Barrichello ruutuun 8. Vettel sai kymmenen lähtöruudun rangaistuksen, koska kolaroi edellisessa kisassa Robert Kubican kanssa. Rubens Barrichello sai viiden lähtöruudun rangaistuksen, koska hänen autoonsa vaihdettiin perjantaina vaihdelaatikko.


title: Malesian Grand Prix 2009

text: Ferrarin Felipe Massa jäi jo ensimmäiseen aika-ajo-osioon sijalle 16, koska Ferrari teki taktisen virheen olettaessaan Massan tekemän ajan riittävän jatkoon. Räikkönen oli yhdeksänneksi nopein, mutta mainittujen rangaistusten vuoksi hänen lähtöruutunsa kilpailuun oli seitsemäs. McLarenin kaksikko Lewis Hamilton ja Heikki Kovalainen jäivät kymmenen parhaan ulkopuolelle ja starttaavat 12. ja 14. ruudusta. Aika-ajoissa oli myös sadekuurojen uhka, mutta sade alkoi vasta pian aika-ajojen päätyttyä.


title: Malesian Grand Prix 2009

text: Paalulta lähtenyt Button sai huonon startin ja putosi kolmanneksi. Neljännestä ruudusta lähtenyt Nico Rosberg nousi kärkeen ja johti kilpailun ensimmäiset 14 kierrosta ennen varikkokäyntiään. Hänen taktiikkansa ei sateen alettua kuitenkaan osunut kohdalleen ja Rosberg tippui lopputuloksissa kahdeksanneksi.


title: Malesian Grand Prix 2009

text: McLarenin Heikki Kovalainen keskeytti omasta ajovirheestä johtuneeseen ulosajoon avauskierroksella taistellelessaan Massan ja Hamiltonin kanssa. Kimi Räikkönen sijoittui 14:nneksi pahojen taktiikkavirheiden jälkeen. Räikkösen kisa meni pieleen, kun sateen alkamista odottanut Ferrari laittoi hänen autoonsa sadekelin renkaat, vaikka rata oli täysin kuiva. Sade alkoi vasta reilut kolme kierrosta Räikkösen renkaidenvaihdon jälkeen. Siinä vaiheessa Kimi oli pudonnut puolentoista minuutin päähän kärjestä ajettuaan sadekelin renkailla vielä kuivassa kelissä. Räikkösen Ferrari työnnettiin varikolle, kun kilpailu keskeytettiin ja auto eristettiin varikolla KERS-laitteen korkeajänniteakkuihin liittyvän vaaran takia.


title: Malesian Grand Prix 2009

text: Felipe Massakin jäi sunnuntaina ilman pisteitä, koska Ferrarin taktiikka epäonnistui myös Massan osalta, sillä hän haki 29. kierroksella autoonsa välikelin renkaat ja 30. kierroksella sadekelin renkaat. Hallitseva mestari Lewis Hamilton pystyi nousemaan kilpailun aikana 12. lähtoruudusta seitsemänneksi ja sai yhden pisteen.


title: Malesian Grand Prix 2009

text: Sade alkoi kierroksella 20 ja se muuttui vähitellen kaatosateeksi. Ennen kilpailun keskeytystä monet pyörähtelivät radalla ja ehtivät käymään varikolla useita kertoja. Toyotan Timo Glock hyötyi tilanteesta parhaiten ja nousi kisan lopussa kärkipaikalle ajettuaan välikelin renkailla, kun taas muut käyttivät täysiä sadekelin renkaita. Hän tippui kuiten kolmanneksi, sillä kavi vaihtamassa sadekelin renkaat juuri viimeisellä tuloksiin lasketulla kierroksella. BMW:n Nick Heidfeld sijoittui kilpailussa toiseksi 22,7 sekuntia Buttonille hävinneenä. Heidfeld selviytyi ainoana kärkikuljettajana vain yhdellä renkaidenvaihdolla ja varikkokäynnillä.


title: Malesian Grand Prix 2009

text: Kilpailu jouduttiin keskeyttämään kierroksella 33 kaatosateen alettua. Pisteet puolitettiin, koska kierroksista ehdittiin ajamaan alle 75 prosenttia. Voittoon kilpailussa ajoi jo toisen kerran perättäin Jenson Button, joka sai voitostaan 5 pistettä.


title: Patricia Ja Lee

text: Patricia Ja Lee (s. 19. heinäkuuta 1975) on yhdysvaltalainen näyttelijä, joka tunnetaan roolistaan Cassie Chanina televisiosarjassa "Power Rangers in Space".


title: Patricia Ja Lee

text: Lee syntyi Yhdysvalloissa ja omaa korealaista sukujuurta. Hän kiinnostui esiintymisestä nuorella iällä ja esiintyi aluksi teatterin parissa, sekä teki hetken aikaa mallin töitä teini-ikäisenä. Lee opiskeli psykologiaa Kalifornian yliopistolla ja kävi muutaman karate kurssin Japanese Karate Associationissa. Tuolloin hän sai myös ensimmäisen televisioroolin "Power Rangers Turbossa" vuonna 1997, jolloin Lee tuli Catherine Sutherlandin tilalle uudeksi Vaaleanpunaiseksi Rangeriksi. Alun perin hän koe-esiintyi Keltaisen Rangerin roolia varten. Lee näytteli roolissa myös "Power Rangers in Spacessa" vuonna 1998, jolloin Lee päätyi tekemään myös äänirooleja animaatioihin dubatessaan sivurooleja animesarjaan "Fushigi Yûgi", sekä OVAan "Battle Athletes". Power Rangersin jälkeen hän on tehnyt enimmäkseen dubbausrooleja animeen ja esiintynyt muutamissa elokuvissa, kuten "Dei seung chui keung" (2001) ja "Hollywood Kills" (2006), sekä muutamissa televisiomainoksissa.


title: Kiinan Grand Prix 2009

text: Kiinan Grand Prix 2009 (virallisesti 2009 Formula 1 Chinese Grand Prix) oli Formula 1 -kauden 2009 kolmas osakilpailu, joka ajettiin 19. huhtikuuta Shanghai International Circuitin moottoriradalla Kiinassa. Kilpailu startattiin märän radan vuoksi turva-auton takaa.


title: Kiinan Grand Prix 2009

text: Paalupaikalle kilpailussa ajoi toista kertaa urallaan Sebastian Vettel Red Bull-Renault -autollaan. Paalupaikka oli ensimmäinen Red Bullille. Fernando Alonso ajoi uudistetulla diffuusorilla varustetulla autollaan toiseksi. Red Bullin toinen kuljettaja Mark Webber oli aika-ajoissa kolmas. Brawn GP:n Jenson Button ja Rubens Barrichello päätyivät sijoille neljä ja viisi.


title: Kiinan Grand Prix 2009

text: McLarenin Heikki Kovalainen ylsi aika-ajojen toiseen osioon, mutta karsiutui viimeisestä ja lähti kisaan 12. ruudusta. Tallikaveri Lewis Hamilton pääsi ajamaan aika-ajossa uuden etusiiven kanssa ja lähti ruudusta yhdeksän. Hänen edeltään kahdeksannesta ruudusta starttasi Kimi Räikkönen.


title: Kiinan Grand Prix 2009

text: BMW:n Robert Kubica jäi jo ensimmäiseen aika-ajo-osioon ja starttasi vasta ruudusta 17. Myös Felipe Massa putosi jatkosta toisen osion jälkeen pienen ajovirheen myötä ja lähti 13. ruudusta.


title: Kiinan Grand Prix 2009

text: Toyotan Timo Glock piti aika-ajossa 14. nopeinta vauhtia, mutta hänen lähtöpaikkansa putoaa 19. ruutuun rangaistuksena vaihdelaatikon vaihdosta.


title: Kiinan Grand Prix 2009

text: Kilpailu käynnistyi märän radan vuoksi turva-auton takaa. Kahdeksan kierroksen jälkeen turva-auto poistui ja kilvanajo alkoi vihdoin. Kakkosruudusta lähtenyt Fernando Alonso kävi varikolla tankkauksessa kisan alussa turva-auton aikana pudoten näin hännille. Hän tuli maaliin 9. sijalla. Sebastian Vettel säilytti kärkipaikkansa startin jälkeen ja karkasi ylivoimaiseen johtoon. Hän lainasi sitä muille vain varikkokäyntien yhteydessä.


title: Kiinan Grand Prix 2009

text: Turva-auto saatiin radalle pian uudestaan kierroksella 17, kun Robert Kubica rysäytti rajusti Jarno Trullin auton perään. Kubican auto nousi osittain Trullin auton päälle ja hän joutui keskeyttämään. Kubica pystyi jatkamaan keulanvaihdon jälkeen. Myöhemmin Kubica joutui tulemaan keulan vuoksi uudestaan vielä varikolle, koska se oli jätetty huonosti kiinnittämättä.


title: Kiinan Grand Prix 2009

text: Kilpailun aikana nähtiin myös muita kolareita ja ulosajoja. Sébastien Buemi osui Vettelin perään rikkoen etusiipensä, mutta ylsi silti kahdeksanneksi. Nelson Piquet'lla sattui näyttävä pyörähdys, jonka seurauksena hän osui radan varressa olevaan mainokseen tuhoten sen. Piquet pystyi jatkamaan keulanvaihdon jälkeen ja oli viimeinen maaliin asti selviytynyt. Hän osui vielä keula edellä kaiteeseen tullessaan varikolle kilpailun lopussa. Adrian Sutil oli kuudennella sijallaan matkalla kohti Force India -tallin historian ensimmäisiä MM-pisteitä, kunnes pyörähti viisi kierrosta ennen maalia päin rengasvallia romuttaen autonsa keulan, joka jäi kiinni rengasvalliin. Sutil selvisi kolarista säikähdyksellä.


title: Kiinan Grand Prix 2009

text: Ferrarin Kimi Räikkösen ja Felipe Massan kilpailu jatkui ilman pisteitä. Massan kisa jäi kesken kolmannelta sijalta Ferrari-auton sähkövian takia ja Räikkönen tuli maaliin kymmenentenä puolentoista minuutin päässä kärjestä. Hän valitteli jo kisan alussa radiolla tallilleen, ettei hänen moottorinsa toiminut kunnolla.


title: Kiinan Grand Prix 2009

text: McLarenin Heikki Kovalainen avasi kauden pistetilinsä viidennellä sijalla. Lewis Hamilton hallitsi märän radan metkut kisan alussa ja ohitti Räikkösen peräti kolmeen otteeseen, mutta menetti lopussa tuntumansa. Hamilton joutui menettämään yhdeksän kierrosta ennen maalia viidennen sijansa Kovalaiselle livetessään mutkassa leveäksi. Kolme kierrosta myöhemmin Hamilton pyörähti vielä. Maaliin hän ajoi kuudentena. McLaren-kuskit ajoivat yhden varikkokäynnin taktiikalla, kun taas muut kärkikuskit kävivät varikolla kahdesti.


title: Kiinan Grand Prix 2009

text: Williamsin Nico Rosberg putosi jo alussa hännille tehtyään varikkokäynnin 5. kierroksella turva-auton aikana. Rosbergilla oli näkyvyysongelmia, kun kypärän visiiri tuli täyteen sadepisaroita. Rosberg otti lopussa riskin vaihtamalla sadekelin renkaat välikelin renkaisiin. Rengasriski ei kuitenkaan toiminut, sillä hän pyörähti vauhdikkaasti. Nico tuli maaliin 15. sijalla.


title: Kiinan Grand Prix 2009

text: Kilpailun kaksoisvoittoon ajoi lopulta Red Bullin kaksikko Sebastian Vettel ja Mark Webber. Voitto oli Vettelille uran toinen ja kakkossija Webberin uran paras. Red Bull -tallille kakkoisvoitto ja voitto oli historian ensimmäinen. Brawn GP:n kaksikko Jenson Button ja Rubens Barrichello sjoittuivat kilpailussa kolmanneksi ja neljänneksi.


title: Kiinan Grand Prix 2009

text: Kilpailun palkintojenjaossa koettiin pienimuotoinen skandaali, sillä kilpailun voittaneen valmistajan Red Bullin kunniaksi soitettiin Britannian kansallishymni God Save the Queen, vaikka Red Bull kilpailee Formula ykkösissä itävaltalaisena tallina. Itävallan kansallishymni on Land der Berge, Land am Strome.


title: Bahrainin Grand Prix 2009

text: Bahrainin Grand Prix 2009 (virallisesti 2009 Formula 1 Gulf Air Bahrain Grand Prix) oli Formula 1 -kauden 2009 neljäs osakilpailu, joka ajettiin 26. huhtikuuta Bahrain International Circuitin moottoriradalla Bahrainissa. Se oli viimeinen neljästä kilpailusta, joka käytiin Aasiassa. Seuraavat yhdeksän kilpailua käydään Euroopassa.


title: Bahrainin Grand Prix 2009

text: Kuumaan Bahrainin osakilpailuun paalupaikalta lähti neljännen kerran urallaan Toyotan Jarno Trulli. Paalupaikka jäi myös Trullin viimeiseksi. Toisesta ruudusta lähti tallikaveri Timo Glock, minkä ansiosta Toyota saavutti ensimmäisen kerran molemmat eturivin lähtöruudut. Kolmas oli Sebastian Vettel, neljäs Jenson Button ja viides Lewis Hamilton, jonka tallikaveri Heikki Kovalainen jäi jälleen toiseen aika-ajoon jo neljännen kerran tällä kaudella. Hän lähti kisaan 11. ruudusta.


title: Bahrainin Grand Prix 2009

text: Kimi Räikkönen starttasi kisaan kymmenennestä ruudusta. Räikkönen jäi lähes kaksi sekuntia aika-ajon kärjestä, sillä hänelle ei riittänyt aika-ajojen viimeiseen osioon lainkaan uusia pehmeitä renkaita. Tallikaveri Felipe Massa lähti kisaan kahdeksannesta lähtöruudusta. Massa pääsi aika-ajoissa viimeiseen osioon ensimmäisen kerran sitten kauden avauskilpailun.


title: Bahrainin Grand Prix 2009

text: Edellisessä kilpailussa toiseksi ajanut Red Bullin Mark Webber putosi jo ensimmäisessä aika-ajo-osiossa. Webberin kohtaloksi koitui Force Indian Adrian Sutil, joka vahingossa esti Webberiä tämän nopealla kierroksella. Sutil ajoi alun perin 16:nneksi, mutta tuomaristo pudotti hänet 19. ruutuun rangaistuksena estelystä. Webber lähti matkaan 18. ruudusta.


title: Bahrainin Grand Prix 2009

text: Aika-ajoissa tapahtui myös harvinainen tapaus, kun Brawn GP:n kaksikko Jenson Button ja Rubens Barrichello kellottivat toisen osion parhaimmilla kierroksillaan täsmälleen saman ajan sekunnin tuhannesosan tarkkuudella.


title: Bahrainin Grand Prix 2009

text: Kuumaan kilpailuun startattiin Toyota-kaksikon johdolla. Timo Glock nousi lähdössä kärkeen ja Jarno Trulli jäi toiseksi. Lewis Hamilton ohitti Jenson Buttonin ja nousi kolmanneksi. Häntäpäässä käytiin hetken aikaa kovaa taistelua, jonka myötä Heikki Kovalainen putosi 17:nneksi, sillä kolaroi hieman muiden kanssa. Ensimmäisten kymmenen kierroksen jälkeen tilanne rauhoittui ja erot kasvoivat valtavasti. Felipe Massa ja Räikkönen osuivat kevyesti toisiinsa avausmutkassa, minkä seurauksena Massa joutui käymään neljännellä kierroksella varikolla vaihtamassa autonsa keulan ja putosi sen johdosta hännille. Lopulta 14:nneksi sijoittunut Massa kärsi kisan aikana myös ongelmasta KERS-laitteen kanssa.


title: Bahrainin Grand Prix 2009

text: Kimi Räikkönen ehti ajaa jopa kilpailun kärkipaikalla ennen ensimmäistä varikkokäyntiään. Toisen varikkokäynnin jälkeen Räikkönen kävi kovan väännön kärjestä varikkokäyntinsä jälkeen pudonneen Timo Glockin kanssa. Glock pääsi varikolta radalle palanneen Räikkösen edelle, mutta hetkeä myöhemmin Kimi ohitti jälleen saksalaisen ja nousi kuudenneksi. Seitsemänneksi tippunut Glock ajoi myös samalla sijalla maaliin. Räikkösen toinen varikkokäynti venyi pari sekuntia liian pitkäksi pyörän kiinnitysongelman takia. Tämän vuoksi Räikkönen ei ehtinyt Rubens Barrichellon edelle taistelussa viidennestä sijasta tilanteessa, jossa brassikuski palasi kolmannelta varikkokäynniltään juuri Kimin edelle radalle. Maaliin Räikkönen ajoi näin ollen sijalla kuusi ja otti kauden ensimmäiset MM-pisteensä.


title: Bahrainin Grand Prix 2009

text: Kilpailun ainoaksi keskeyttäjäksi jäi Williamsin Kazuki Nakajima, joka joutui ajamaan autonsa varikkopilttuuseen teknisen vian vuoksi. Tallikaveri Nico Rosberg sijoittui yhdeksänneksi.


title: Bahrainin Grand Prix 2009

text: Voiton kilpailussa otti kolmannen kerran kuluvalla kaudella Jenson Button. Toiseksi ajoi Sebastian Vettel ja kolmanneksi paalulta lähtenyt Jarno Trulli, jonka vauhtia hidasti moottoriongelma. Lewis Hamilton ajoi neljänneksi ja Rubens Barrichello viidenneksi. Räikkönen ja Glock tulivat maaliin sijoilla kuusi ja seitsemän.


title: Espanjan Grand Prix 2009

text: Espanjan Grand Prix 2009 (virallisesti Formula 1 Gran Premio de España Telefónica 2009) oli Formula 1 -kauden 2009 viides osakilpailu, joka ajettiin 10. toukokuuta Circuit de Catalunyan moottoriradalla Espanjassa. Molemmat suomalaiskuljettajat jäivät kilpailussa pisteittä.


title: Espanjan Grand Prix 2009

text: Kauden ensimmäisen Euroopassa ajettavan kilpailun paalupaikalta lähti kolmannen kerran tällä kaudella Brawnin Jenson Button, joka ehti lähteä nopealle kierrokselleen pari sekuntia ennen ajan umpeutumista kolmannessa aika-ajo-osiossa. Toisesta ruudusta starttasi Sebastian Vettel ja kolmannesta Rubens Barrichello. Neljännestä ruudusta lähti Felipe Massa ja viidennestä Mark Webber.


title: Espanjan Grand Prix 2009

text:
Molemmat suomalaiset Kimi Räikkönen ja Heikki Kovalainen jäivät jo ensimmäiseen aika-ajo-osioon. Räikkönen teki aika-ajoissa taktiikkavirheen, kun hän ajoi aikakierroksensa ensimmäisen osion alussa ja luuli aikansa riittävän jatkoon. Hän ei tullut radalle enää osion loppupuolella, jolloin monet paransivat vielä aikaansa ja pudottivat Kimin 16. sijalle ja ulos jatkosta. Edellisen kerran Räikkönen jäi ensimmäiseen aika-ajo-osioon vuoden 2006 Bahrainin GP:ssä.
Ferrarilla olisi kuitenkin riittänyt vauhtia paremmille sijoituksille, kuten Massan vauhti osoitti.


title: Espanjan Grand Prix 2009

text: Heikki Kovalaisen ja McLaren-tallin vauhti taas ei riittänyt korkeammille sijoille, vaikka hänellä oli mahdollisuus ajaa nopeita kierroksia. Tallikaveri Lewis Hamilton pääsi toiseen aika-ajo-osioon, mutta oli siellä vasta 14. ja karsiutui jatkosta.


title: Espanjan Grand Prix 2009

text: Espanjan osakilpailua oli tullut seuraamaan lähes 100 000 katsojaa paikanpäälle. Kilpailuun startattiin Jenson Buttonin johdolla, mutta heti ensimmäisen mutkan jälkeen kärkeen nousi tallikaveri Rubens Barrichello. Myös Felipe Massa pystyi ohittamaan Sebastian Vettelin nousten kolmanneksi.


title: Espanjan Grand Prix 2009

text: Toiseen mutkaan kehkeytyi pienimuotoinen joukkokolari, jonka osatekijänä oli kuudennesta sijasta Fernando Alonson kanssa taistellut Nico Rosberg. Ohittaessaan Alonsoa, Rosberg valui hieman leveäksi ja palatessaan radalle hän töytäisi takaa tulleen Jarno Trullin hiekalle. Trulli kiihdytti hiekalta suoraan poikittain radalle muiden autojen eteen ja takaa tullut Adrian Sutil törmäsi rajusti Trullin auton nokkaan, minkä seurauksena hän päätyi hiekalle ja jotui yhdessä Jarno Trullin kanssa keskeyttämään kilpailun. Samassa tilanteessa kolaroivat myös keskenään molemmat Toro Rosson kultettajat Sébastien Buemi ja Bourdais. Bourdais törmäsi jarruttaessaan suoraan tallikaverinsa perään ja lensi hieman hänen autonsa päälleen keskeyttäen samalla molempien kilpailun. Radalle jäi niin paljon romua ja hiilikuidun palasia, että turva-auton perässä jouduttiin menemään kuusi kierrosta. Kimi Räikkönen hyötyi tilanteesta ja pystyi nousemaan 10. sijalle ja Heikki Kovalainen 11. sijalle.


title: Espanjan Grand Prix 2009

text: Molempien suomalaisten kilpailu kuitenkin keskeytyi hyvin äkkiä, kun Kovalaisen autosta hajosi vaihdelaatikko ja hän joutui tulemaan varikolle ja keskeyttämään kilpailun vain seitsemän kierroksen jälkeen. Tallikaveri Lewis Hamilton taas oli kilpailussa yhdeksäs ja jäi niukasti ilman pisteitä. Räikkönen taas ehti ajaa takaa yhdeksäntenä ajanutta Nick Heidfeldia 17. kierroksen verran, kunnes hänen autonsa yllättäen hyytyi ja Kimi jouti keskeyttämään kilpailun kaasukontrolliin tulleen vian vuoksi. Tallitoveri Felipe Massa olisi pystynyt taistelemaan loppuun asti neljännestä sijasta, mutta muutamaa kierrosta ennen loppua hänen autonsa telemetria viestitti, että polttoainetta ei olisi ollut tarpeeksi kisan loppuun saakka ajamiseksi. Talli kehotti Massaa hidastamaan vauhtiaan merkittävästi, jotta polttoainetta säästyisi. Takana ollut Sebastian Vettel pääsi Massasta ohi ja myös useiden sekuntien päässä ollut Fernando Alonso ehti ohittaa Massan, koska Alonso ajoi viisi sekuntia nopeampia kierrosaikoja. Massa pääsi maaliin niukasti kuudentena pari sekuntia ennen lähietäisyydelle ehtinyttä Nick Heidfeldia. Kisan jälkeen paljastui, että todellisuudessa Massan autoon saatiin tankattua oikea määrä polttoainetta, mutta auton laitteisto näytti polttoaineen määrän virheellisesti liian vähäiseksi. Hidastelu viimeisillä kierroksilla oli siis turhaa ja auton pysäyttäminen radan varteen ruutulipun jälkeen ei johtunut polttoaineen loppumisesta, vaan oli pelkästään varokeino.


title: Espanjan Grand Prix 2009

text: Kilpailun voittoon ajoi jo neljännen kerran tällä kaudella Brawn GP:n Jenson Button. Kaksoisvoiton tallille varmisti Rubens Barrichello, joka menetti kilpailun alkupuolella kärkisijansa Buttonille, koska hän siirtyi kesken kisan käyttämään tallikaveriaan parempaa kahden varikkokäynnin taktiikkaa, kun taas Barrichello pysähtyi kilpailun aikana kolme kertaa. Kolmanneksi ajoi Red Bull-tallin Mark Webber ja tallikaveri Sebastian Vettel oli neljäs. Viidenneksi ajoi kotikilpailussaan Fernando Alonso. Toyotat jatkoivat pisteputkeaan sijoittumalla sijoille kuusi ja seitsemän


title: Purukumipop

text: Purukumipop () on 1960-luvun puolivälin jälkeen syntynyt pop-musiikin tyylisuuntaus.


title: Purukumipop

text:
Pop- ja rockmusiikki alkoi 1960-luvun puolivälissä kehittyä kunnianhimoisemmaksi. Yhtyeet pyrkivät luomaan taiteellisesti korkeatasoista musiikkia sekä single- että albumijulkaisuilleen. Erityisesti albumeita tehtiin yhtenäisiksi kokonaisuuksiksi, joilta
single-kappaleiden irrottaminen ei ollut mielekästä tai yhtyeen tarkoituksena. Aikaisemmin singleillä menestyneet yhtyeet ja artistit kuten The Beatles, The Beach Boys ja The Rolling Stones siirtyivät tähän suuntaan, ja yleisesti yhtyeet ottivat uusia vaikutteita muista musiikkityyleistä. Musiikin taiteellistumisen myötä syntyi uusi, yleisesti monimutkaisena pidetty tyyli; progressiivinen rock eli proge. Tälle tyylille oli tyypillistä muun muassa tahtilajien yllättävät vaihtelut sekä kappaleiden huomattava pituus. Tyylissä pyrittiin usein minimoimaan kaupallisuus ja näennäisesti kevyiden kappaleiden sanoitukset saattoivat olla kantaa ottavia tai tekstillisesti kunnianhimoisia.


title: Purukumipop

text: Samanaikaisesti oli huomattu, että on olemassa uusi varhaisnuorten ja teini-ikäisten yleisö. Heille suunnattiin kevyt ja hyväntuulinen pop-musiikki joka sai nimekseen purukumipop ("bubblegum pop"). Nimitys oli halventava ja sillä viitattiin tyylin avoimeen kaupallisuuteen ja kertakäyttöisyyteen taiteelliseen kunnianhimoon pohjautuvaan musiikkiin verrattuna. Ylenkatsetta lisäsi että artistit esittivät monesti ammattilaisten tekemiä kappaleita omien sävellysten sijaan mitä korosti usein selkeä ryhmä joka sävelsi kappaleet sekä tuotti ne. Tällaisia ovat olleet Nicky Chinn ja Mike Chapman sekä Middle of the Roadille kappaleita tehneet Harold "Lally" Stott ja Mario Capuano tuottajana Giacomo Tosti.


title: Purukumipop

text: Tyylille on tunnusomaista lyhyt, iskevä rakenne, tarttuva kertosäe sekä yksinkertainen sanoitus. Jotkin yhtyeistä eivät olleet oikeita vaan kappaleen esittivät studiomuusikot ja -laulajat.


title: Purukumipop

text: Tyylin edustajia 1960-luvulla olivat esimerkiksi Ohio Express ("Yummy, Yummy, Yummy"), 1910 Fruitgum Company ("Simon Says") ja Archies ("Sugar Sugar"). Myöhempiä yhtyeitä olivat esimerkiksi alkuaikojen The Sweet, Middle of the Road ja Mud. Nämä yhtyeet koostuivat ammattitaitoisista muusikoista, eikä heidän soittamistaan levyillä epäilty, kuten myöhemmin Bay City Rollers - tai The Rubettes -yhtyeitä eri syistä. Musiikillinen ilmaisu oli silti tyylissä tarkasti kontrolloitua kaupallisen potentiaalin maksimoimiseksi, mikä aiheutti usein kitkaa taustaryhmien ja yhtyeiden välillä.


title: Monacon Grand Prix 2009

text: Monacon Grand Prix 2009 (virallisesti Formula 1 Grand Prix de Monaco 2009) oli Formula 1 -kauden 2009 kuudes osakilpailu, joka ajettiin 24. toukokuuta Monacon katuradalla Monacossa. Jenson Button saavutti kilpailussa kauden viidennen voittonsa ja hänen edustamansa Brawn-talli kauden kolmannen kaksoisvoittonsa. Kimi Räikkönen pääsi kilpailussa ensimmäistä kertaa kaudella kolmen parhaan joukkoon.


title: Monacon Grand Prix 2009

text: Aurinkoisen Monacon GP:n aika-ajojen nopein kuljettaja oli Jenson Button, jolle paalupaikka oli jo kauden neljäs. Toisesta ruudusta kilpailuun lähti Kimi Räikkönen, joka piti jo viikonlopun harjoituksissakin tasaisen kovaa vauhtia. Räikkönen jäi paalupaikasta vain 25 tuhannesosaa, vaikka ajoi kevyemmällä autolla kuin Button. Räikkönen oli aikaisemmin päässyt Monacossa kakkossijalle vuonna 2008. Kolmannesta ruudusta starttasi Rubens Barrichello, neljännestä Sebastian Vettel ja viidennestä Felipe Massa. Myös toinen suomalainen, Heikki Kovalainen pääsi starttaamaan kymmenen parhaan joukosta ensimmäisen kerran kauden aikana, ollen seitsemänneksi nopein.


title: Monacon Grand Prix 2009

text: Heti ensimmäisen aika-ajo-osion alussa radalle lähtenyt Felipe Massa pyörähti kaiteeseen ja rikkoi autonsa keulan. Hän pystyi kuitenkin keulanvaihdon jälkeen jatkamaan ja ajoi ensimmäisessa osiossa neljänneksi nopeimman ajan. McLaren-tallin kuljettaja Lewis Hamilton teki ensimmäisen osion loppupuolella jarrutuksessa ajovirheen, jonka seurauksena auto lähti häneltä käsistä ja takarengas osui ratareunan rengasvalliin rikkoen autosta takaripustuksen. Hamilton joutui keskeyttämään ajon, jääden ensimmäiseen osioon. Hänen aikansa riitti 16. sijaan, mutta vaihdelaatikon vaihdosta saadun rangaistuksen myötä hän lähti kisaan joukon viimeisenä. Osio jouduttiin Hamiltonin kolarin vuoksi keskeyttämään hetkeksi.


title: Monacon Grand Prix 2009

text: Toyota- ja BMW Sauber -tallien osalta vaikeasti sujunut viikonloppu jatkui vaikeana myös aika-ajoissa, sillä molempien tallien molemmat kuljettajat jäivät ensimmäiseen aika-ajo-osioon. Puolestaan molemmat Force India -tallin kuljettajat pääsivät toiseen osioon ensimmäisen kerran kauden aikana. Pääsy toiseen osioon oli myös koko tallille ensimmäinen kerta sen olemassaolon aikana ja 15. lähtöruutu toisen kuljettajan Adrian Sutilin uran paras lähtöruutu.


title: Monacon Grand Prix 2009

text: Brawn-tallin kuljettajat ottivat kaksoisjohdon heti lähdössä. Radan likaisemmalta puolelta lähtenyt Räikkönen ei pystynyt pitämään toista sijaansa, vaan putosi kolmanneksi Barrichellon ohitettua hänet lähtökiihdytyksessä. Kärkikuusikosta Ferrarit ja Nico Rosberg aloittivat kisan kovemmilla renkailla (pehmeä seos) ja muut kärkikuljettajat valitsivat pehmeämmän (super soft) seoksen. Toyotan Timo Glock lähti kisaan varikolta.


title: Monacon Grand Prix 2009

text: Button alkoi kuroa eroa muihin ja Räikkösen takana neljäntenä ajanut Vettel jäi tasaisesti kärkikolmikosta. Hän hidasti merkittävästi takanaan tulleiden menoa, ja tunnelinjälkeisessä jarrutuksessa Massa yritti ohitusta. Hän ei kuitenkaan onnistunut ohituksessa, vaan joutui myöhäisen jarrutuksen vuoksi ajamaan hidasteshikaanin läpi samalla ohittaen Vettelin. Oikaisun vuoksi hän päästi Vettelin välittömästi takaisin edelleen, mutta samassa tilanteessa myös Rosberg pääsi Ferrari-kuskin ohitse nousten viidenneksi.


title: Monacon Grand Prix 2009

text: Kierroksella 10 Sébastien Buemi osui Nelson Piquet Jr.:n perään pääsuoran alun jarrutuksessa. Molemmat ajautuivat ulos radalta ja joutuivat keskeyttämään. Muutamaa kierrosta myöhemmin Vettel joutui keskeyttämään samassa paikassa hajotettuaan autonsa takaripustukset osumassa rengasmuuriin. Robert Kubica keskeytti kierroksella 29 jarruongelmien vuoksi. 52. kierroksella Kovalainen keskeytti ajovirheen seurauksena radan uima-allasosuuden mutkissa ajaessaan seitsemäntenä Rosbergin perässä. Hallinnanmenetyksen seurauksena auto ajautui etusiipi edellä kaiteeseen.


title: Monacon Grand Prix 2009

text: Lukuun ottamatta rengastaktiikkaa, kärkiautojen toteutuneet varikkostrategiat olivat hyvin samankaltaiset. Buttonin kärkisija ei ollut uhattuna kisan missään vaiheessa, mutta Barrichello ja Räikkönen ajoivat lähekkäin lähes koko kisan ajan - kuitenkin ilman merkittäviä ohitusyrityksiä. Kisan loppupuoliskolla Massa tavoitti tasaisesti edellään ajaneita, ja ajoi myös kisan nopeimman kierrosajan, mutta eroa Räikköseen jäi lopulta noin 1,5 sekuntia.


title: Monacon Grand Prix 2009

text: Maaliin ja pistesijoille tultiin järjestyksessä Button, Barrichello, Räikkönen, Massa, Webber, Rosberg, Alonso ja Bourdais. Kaksoisvoitto oli Brawnille jo kauden kolmas ja voitto Buttonille kauden viides. Buttonin autossa ollut moottori on ensimmäinen F1-moottori, jolla on voitettu kolme osakilpailua peräkkäin. Kilpailun päätteeksi Button pysäköi autonsa ns. parc fermé -alueelle, vaikka Monacossa kärkikolmikon on tapana pysähtyä pääsuoralle. Button juoksi palkintojenjakoon kypärä päässä pitkin pääsuoraa.


title: Mamie Eisenhower

text: Mamie Geneva Doud Eisenhower (14. marraskuuta 1896 Boone, Iowa, Yhdysvallat – 1. marraskuuta 1979 Washington (DC), Yhdysvallat) oli Yhdysvaltain presidentti Dwight D. Eisenhowerin puoliso ja Yhdysvaltain ensimmäinen nainen vuosina 1953–1961.


title: Mamie Eisenhower

text: Hän oli menestyneen lihajalostajan John Sheldon Doudin ja Elivera Mathilda Carlson-Doudin tytär. Mamien ollessa 10-vuotias perhe muutti Denveriin, Coloradoon, mutta vietti tavallisesti kesäkuukaudet San Antoniossa, Texasissa. Hänen isänsä vetäytyi eläkkeelle 36-vuotiaana varakkaana henkilönä. Mamie ja hänen kolme sisartaan elivät suurissa taloissa useiden palvelijoiden keskellä.


title: Mamie Eisenhower

text: Talvella 1915 esiteltiin neiti Doud nuorelle vänrikille Dwight Eisenhowerille, jonka asemapaikka oli läheisessä Fort Sam Houstonissa. He menivät naimisiin 1. heinäkuuta 1916.


title: Mamie Eisenhower

text: Seuraavina vuosikymmeninä he asuivat Dwight Eisenhowerin sotilasuran vuoksi lukuisissa sotilastukikohdissa ympäri maailmaa. He saivat kaksi poikaa:


title: Mamie Eisenhower

text: Mamie Eisenhower oli suosittu Valkoisen talon emäntä. Hänestä tuli 1950-luvun amerikkalaisen vaimon perikuva, ja hän tarjosi naisäänestäjille samaistumiskohteen.


title: Mamie Eisenhower

text: Mamie varjeli tarkoin yksityisyyttään. Hän sairasti Ménièren tautia, mikä tasapainoaistiin vaikuttavana haittasi hänen kävelyään ja aiheutti aiheettomia huhuja hänen alkoholiongelmastaan.


title: Mamie Eisenhower

text: Vuonna 1961 puolisonsa presidenttikauden päättyessä he vetäytyivät eläkkeelle Gettysburgiin, Pennsylvaniaan, heidän ensimmäiseen pysyvään kotiinsa. Dwight Eisenhowerin kuoltua 1969 Mamie jatkoi elämistään maatilalla. Hän kuoli 1. marraskuuta 1979 muutamaa viikkoa ennen 83-vuotispäiväänsä. Hänet on haudattu puolisonsa ja ensimmäisen lapsensa kanssa Eisenhowerin presidentillisen kirjaston maille Abilenessa, Kansasissa.


title: Mamie Eisenhower

text: Heidän pojanpoikansa David Eisenhower on naimisissa edesmenneen presidentti Richard Nixonin tyttären Julie Nixonin kanssa.


title: Anarkopunk

text: Anarkopunk on yksi punk-kulttuurin suuntauksista. Anarkopunk käsitteenä käsittää erilaisia yhtyeitä ja ryhmiä.


title: Anarkopunk

text: Kaikki punkkarit eivät ole anarkisteja, vaikkakin ideologia pyörii punk-kulttuurin ympärillä ja usein punkkarit leimataan ennakkoluuloisesti anarkisteiksi. Termi "Anarkopunk" käsittää siis ne yhtyeet, jotka ovat anarkistisia. Anarkopunk on osa alkuperäistä brittiläistä liikettä, joka toimi 1970-luvun lopulla ja 1980-luvun alulla. Anarkopunkkia ovat muun muassa yhtyeet Crass, Conflict, Flux of Pink Indians, Subhumans, Poison Girls, The Ex, Rudimentary Peni ja Oi Polloi. Joskus termi käsittää myös yhtyeet, joilla on anarkistisia lyriikoita, kuten yhtye Strawman. Useat anarkopunk-yhtyeet soittavat crust punkia, kuten Nausea ja D-beatia, kuten Discharge. Termiä käyttävät myös useat yhdysvaltalaiset hardcore punk-yhtyeet, kuten MDC ja folk punk-yhtyeet, kuten This Bike is a Pipe Bomb.


title: Anarkopunk

text: Anarkopunkkia pidetään anarkismin muotona ja jopa elämäntapana. Useat anarkopunkkarit kuuluvat erilaisiin liikkeisiin. Anarkopunkkareiden ajatusmaailmaan kuuluvat esimerkiksi suuryhtiöiden vastustaminen ja tee-se-itse-asenne.


title: Today (NBC)

text: Today (tunnetaan myös nimellä The Today Show) on yhdysvaltalaisen NBC:n aamuisin lähetettävä kolmen tunnin kestoinen uutisohjelma, jonka ensimmäinen jakso esitettiin 14. tammikuuta 1952. "Today" oli ensimmäinen television aamu-uutisohjelma, ja sen ideoi silloinen NBC:n varatoimitusjohtaja Sylvester Weaver. Ohjelman alkuperäisenä isäntänä toimi Dave Garroway. Ohjelma alkaa aamuseitsemältä ja se lähetetään Rockefeller Plazalla sijaitsevasta NBC:n studiosta.


title: Today (NBC)

text: Vuodesta 1964 alkaen ohjelmalla on ollut kaksi juontajaa. Ensimmäisinä juontajina tällä formaatilla olivat Hugh Downs ja Barbara Walters. "Todayn" pitkäaikaisia juontajia ovat olleet muun muassa Bryant Gumbel ja Katie Couric, jotka toimivat tehtävässä viidentoista vuoden ajan.


title: Royal Caribbean Cruises

text: Royal Caribbean Cruises Ltd. (RCCL) norjalais-yhdysvaltalainen risteilyihin keskittynyt yhtiö, jonka päämaja sijaitsee Miamissa, Yhdysvalloissa. Se on maailman toiseksi suurin risteilyvarustamo, kun taas suurin on Carnival Corporation & PLC. Marraskuussa 2008 RCCL:n omistuksessa oli viisi risteilijävarustamoa: Royal Caribbean International, Celebrity Cruises, Pullmantur Cruises, Azamara cruises ja CDF Croisières de France. Lisäksi yhtiön omistuksessa on puolet TUI Cruisesista. RCCL omisti myös 50 % Island Cruises -varustamosta, mutta osuus myytiin TUI Travel PLC:lle lokakuussa 2008.


title: Royal Caribbean Cruises

text: Royal Caribbean Cruises Ltd. perustettiin vuonna 1997, kun vuonna 1968 perustettu Royal Caribbean Cruise Line ja vuonna 1988 perustettu Celebrity Cruises yhtyivät. Sulautumisen jälkeen kumpikin yhtiö piti omat merkkinsä, mutta Royal Caribbean nimettiin uudelleen Royal Caribbean Internationaliksi.


title: Royal Caribbean Cruises

text: Kolmas yhtiö tuli puoliksi RCCL:n omistukseen vuonna 2000, kun Island Cruises luotiin brittiläisen First Choice Holidays -yhtiön kanssa. Island Cruisesista tuli epävirallinen varustamo Britannian ja Brasilian markkinoilla.


title: Royal Caribbean Cruises

text: Marraskuussa 2006 RCCL osti Pullmantur Cruisesin, joka oli perustettu Madridissa Espanjassa. Tästä alkaen yhtiö laajensi suuresti uusien risteilyvarustamojen hankkimista. Azamara Cruises perustettiin vuonna 2007. CDF Croisières de France perustettiin ranskankielisille asiakkaille toukokuussa 2008.


title: Royal Caribbean Cruises

text: Uusi risteilylinja, TUI Cruises, aloitti toimintansa vuonna 2009. Brändin kohderyhmänä ovat saksankieliset matkailijat. Se kuuluu puoliksi RCCL:lle ja puoliksi TUI AG:lle. TUI AG oli vuonna 2007 ostanut First Choice Holidays -varustamon osuuden Island Cruisesiin. Lokakuussa 2008 RCCL myi osuutensa Island Cruisesista TUI:lle.


title: Munkkitasku

text: Munkkitasku ("Oenanthe albonigra") on aasialainen sieppojen heimoon kuuluva varpuslintu.


title: Munkkitasku

text: Linnun pituus on noin 17 cm, siipien kärkiväli 29–30,5 cm ja paino 23–28,5 g. Munkkitasku on selvästi kivitaskua suurempi. Sekä koiras että naaras ovat mustavalkoisia, koiraan puvun mustassa on heikko metallinhohto läheltä nähtynä. Nuori lintu muistuttaa vanhaa mutta sen tummat höyhenalat ovat himmeitä ja tummanruskeita.


title: Munkkitasku

text: Munkkitasku elää Irakin itäosista Iranin, Afganistanin ja Pakistanin kautta Intian pohjoisosiin sekä Arabian niemimaan itäosissa. Sen elinympäristön ala on 1–10 miljoonaa neliökilometriä. Laji lienee enimmäkseen paikkalintu, eikä sitä ole tavattu Suomessa.


title: Munkkitasku

text: Munkkitaskun elinympäristöä ovat avoimet aavikot ja puoliaavikot, rotkot, laaksot ja vuorenrinteet jopa 2 700 metrin korkeuteen. Reviirivaatimuksena lajilla ovat kalliot ja jyrkänteet, joilta se esittää soidinlauluaan ja tarkkailee ympäristöään.


title: Munkkitasku

text: Pesintä tunnetaan varsin huonosti. Pesä on kallionkolossa tai halkeamassa, joskus korkealla jyrkänteen seinämässä, joskus myös vanhan rakennuksen kolossa. Naaras munii neljä tai viisi munaa. Molemmat emot huolehtivat poikasista.


title: Munkkitasku

text: Laji on pääasiassa hyönteissyöjä, jolle kelpaavat myös muut selkärangattomat ja vähäisessä määrin siemenet.


title: Monotrete

text: Monotrete on pallokalojen suku, johon kuuluu seitsemän tai kahdeksan lajia. Ne siirrettiin omaksi suvukseen Tetraodon-suvusta 2000-luvun alussa. On myös lähteitä, joiden mukaan nämä lajit tai ainakin jotkut niistä kuuluvat edelleen "Tetraodon"-sukuun.


title: Monotrete

text: Suvun nimestä esiintyy myös muotoja "Monotretus" tai "Monotreta" - usein nämä ovat virheellisiä.


title: Monotrete

text: Kaikki "Monotrete"-suvun pallokalat elävät Kaakkois-Aasian suurten jokien vesistöissä: Mekong, Chao Phraya ja Mae Klong. Monia lajeja pidetään akvaariokaloina.


title: Ragheb Karchoud

text: Ragheb Karchoud (s. 14. heinäkuuta 1988) on tunisialainen judoka, joka on voittanut pronssia judon Afrikan kisoissa vuonna 2007. Hän saavutti myös pronssia Alle 20-vuotiaiden Afrikan-mestaruuskilpailuissa vuonna 2006, sekä sijoittui kolmanneksi poliisien MM-kisoissa Tripolissa vuonna 2008.


title: Rabén & Sjögren

text: Rabén och Sjögren Bokförlag on ruotsalainen kirjankustantamo, jonka perustivat 1942 Hans Rabén ja Carl-Olof Sjögren. He erikoistuivat lasten- ja nuortenkirjojen julkaisemiseen.


title: Rabén & Sjögren

text: Rabén & Sjögren julkaisee muun muassa Astrid Lindgrenin kirjoja. Kustannusyhtiön yhteistyö Lindgrenin kanssa alkoi, kun Lindgrenin kirja "Britt-Marie lättar sitt hjärta" ("Riitta-Maija keventää sydäntään") voitti kustantamon lastenkirjakilpailun vuonna 1944. Muita kustantamon kirjailijoita ovat Gunilla Bergström, Ove Allansson, Svante Foerster, Hans O. Granlid, Birger Norman, Inger Edelfeldt, Inger ja Lasse Sandberg, Mårten Sandén, Jostein Gaarder, Lennart Hellsing, Niklas Krog, Barbro Lindgren ja Per Nilsson.


title: Rabén & Sjögren

text: Vuodesta 1998 R & S on kuulunut Norstedtsiin. R & S:n tytäryhtiö on Citadell.


title: Seututie 969

text: Seututie 969 on Lapissa Inarin kunnan alueella kulkeva seututie. Tie kulkee Inarijärven etelärantaa Akujärveltä Nellimin kautta Virtaniemen rajanylityspaikalle. Tien pituus on 44 kilometriä. Virtaniemen rajanylityspaikan kautta tie jatkuu Venäjän Nikeliin.


title: Seututie 969

text: Tie on pääosin sorapintainen, mutta tien asfaltoinnista ja kunnostamisesta on tehty päätös. Hankkeen kustannusarvio on 10,4 miljoonaa euroa.


title: Palm OS

text: Palm OS (tunnetaan myös nimellä Garnet OS) on Palmin kämmentietokoneiden ja älypuhelinten käyttöjärjestelmä. Se suunniteltiin käytettäväksi helposti kosketusnäytön avulla. Ensimmäinen versio julkaistiin vuonna 1996. Palm OS:in kehittänyt talousongelmiin ajautunut Palm myytiin huhtikuussa 2010 tietokoneyhtiö Hewlett-Packardille.


title: Palm OS

text: Palm OS on suljetun lähdekoodin sulautettu käyttöjärjestelmä, jota voidaan ajaa monenlaisissa taskukokoisissa laitteissa. Myös Palm OS -pohjaisia rannetietokoneita on valmistettu. Ennen versiota 5.0 PalmOS toimi Motorola DragonBall-suorittimissa. Versiossa 5.0 siirryttiin käyttämään ARM-alustaa.


title: Palm OS

text: Nykyisen version eli 5.4 Garnetin keskeiset ominaisuudet ovat:PalmOS ei tue varsinaista moniajoa. Muistikorttituki on rajoittunut, eikä muistikortteja voi käyttää kaikkien sovellusten kanssa. Palm tarjoaa tämän takia joistain älypuhelimistaan Windows Mobile -versiota. Palmin uuteen Pre-älypuhelimeen on tulossa WebOS.


title: Sadok Khalgui

text: Sadok Khalgui (s. 6. marraskuuta 1978) on tunisialainen judoka, joka saavutti hopeaa judon Afrikan-mestaruuskilpailussa vuonna 2002 ja vuotta aikaisemmin pronssia alle 100-kiloisten sarjassa. Hän on saavuttanut pronssia myös Afrikan kisoissa vuonna 1999.


title: Seututie 967

text: Seututie 967 on Lapissa Sodankylän ja Savukosken kuntien alueella kulkeva seututie. Tie kulkee Sodankylän keskustasta Tanhuan kautta Savukosken keskustaan. Tanhualla tie ylittää Luiron ja tiestä erkanee yhdystie 9673 Lokkaan. Hihnavaarassa siitä erkanee tie 9671 Martin kylään ja edelleen Tulppioon. Tien pituus on 89 kilometriä.


title: Seututie 967

text: Värriön kohdalta erkanee museotienä oleva yhdystie 19905 eli Seitajärventie.


title: Riitta Elstelä

text: Riitta Marja-Leena Elstelä (oik. Paananen; s. 17. maaliskuuta 1940 Vampula) on suomalainen näyttelijä, joka työskenteli 1970-luvulla Suomen Kansallisteatterissa ja 2000-luvulla Riihimäen Teatterissa. Lisäksi häntä on nähty ainakin Raivoisissa Ruusuissa sekä Espoon ja Varkauden teattereissa. Hän on esiintynyt useissa elokuvissa ja televisiotuotannoissa. Hänen viimeaikaisiin rooleihinsa kuuluu muun muassa näyttelijä Teemu Lehtisen näyttelemää Aaro Vaalanteen äidin Anni Vatasen rooli "Salatuissa elämissä".


title: Riitta Elstelä

text: Elstelä on teatterisukua: hänen isänsä on ohjaaja-näyttelijä Ossi Elstelä ja äitinsä näyttelijä Irja Elstelä. Myös hänen sisarensa Kristiina Elstelä oli näyttelijä, samoin hänen veljensä ohjaaja Esko Elstelä, joka esiintyi parissa elokuvassa. Hänen veljenpoikansa Joel Elstelä on teatteriohjaaja ja näytelmäkirjailija. Hänen poikansa Mikko Paananen on HIM-yhtyeen basisti.


title: M/S Celestyal Olympia

text: M/S Thomson Destiny () on Maltan lipun alla purjehtiva risteilyalus. Se on valmistunut Wärtsilän Helsingin Telakalta vuonna 1982.


title: M/S Celestyal Olympia

text: Royal Caribbean Cruise Line tilasi Wärtsilältä uuden aluksen Karibian-risteilyjen kysynnän kasvettua. Ennestään sillä oli ollut kolme alusta, joista kahta oli jo kerran pidennetty Wärtsilän telakalla. Uudessa aluksessa hytit sijoitettiin etuosaan mahdollisimman kauaksi melua aiheuttavasta konehuoneesta. Aluksen palvelutilat sijaitsivat vastaavasti perässä.


title: Niklas Willén

text: Niklas Willén (s. 1961 Tukholma) on ruotsalainen kapellimestari. Hän opiskeli orkesterinjohtoa ja sävellystä Tukholmassa opettajiensa joukossa Jorma Panula. Hän on levyttänyt muun muassa Hugo Alfvénin sinfoniat ja Sergei Prokofjevin pianokonsertot.


title: Amani Khalfaoui

text: Amani Khalfaoui (s. 22. tammikuuta 1989) on tunisialainen judoka, joka saavutti hopeaa Afrikan-mestaruuskilpailussa ja Afrikan kisoissa vuosina 2007 ja 2008. Hän on voittanut myös Tunisian-mestaruuden vuonna 2006 alle 48-kiloisten sarjassa.


title: Norrköping Dolphins

text: Norrköping Dolphins on ruotsalainen koripalloseura, joka sijaitsee Norrköpingissa. Seura on voittanut Ruotsin mestaruuden kahdesti historiansa aikana. Ensimmäisen kerran se voitti vuonna 1980 nimellä "Hageby Basket". Toisen mestaruutensa se voitti 1998.


title: Norrköping Dolphins

text: Seura on myös ainoa ruotsalainen joukkue joka pelaa Baltic Basketball Leaguessa.


title: 4581 Asclepius

text: 4581 Asclepius on yksi Apollo-asteroideista. Sen löysivät 31. maaliskuuta 1989 Henry E. Holt ja Norman G. Thomas. Nimensä se sai kreikkalaiselta Asklepios-jumalalta. Asteroidi oli ohittanut 22. maaliskuuta Maan 700 000 kilometrin etäisyydeltä, joten Asclepius on Maan lähelle tuleva asteroidi. Ennen nimeämistään asteroidi tunnettiin tunnuksella 1989 FC.


title: Henry E. Holt

text: Henry E. Holt (s. 1929) on yhdysvaltalainen tähtitieteilijä. Hän on löytänyt satoja asteroideja ja ollut mukana löytämässä myös eräitä komeettoja. Asteroidilöytöjen joukossa on 31. maaliskuuta 1989 Norman G. Thomasin kanssa havaittu 4581 Asclepius, joka oli 22. maaliskuuta ohittanut Maan lähietäisyydeltä.


title: Henry E. Holt

text: Asteroidi 4435 Holt on nimetty Henry E. Holtin mukaan.


title: Insaf Yahyaoui

text: Insaf Yahyaoui (s. 3. tammikuuta 1981) on tunisialainen judoka, joka voitti kultaa vuoden 2004 judon Afrikan-mestaruuskilpailuissa yli 78-kiloisten sarjassa ja avoimessa luokassa. Hän on saavuttanut myös neljä hopeamitalia Afrikan-mestaruuskilpailuissa ja sijoittui viidenneksi vuoden 2004 olympialaisissa Ateenassa.


title: Pertunmaan vaakuna

text: Pertunmaan kunnanvaakuna on Pertunmaan kunnan tunnus, ja se on saanut aiheensa entisaikojen kaskiviljelystä.


title: Pertunmaan vaakuna

text: Vaakunan selitys on ”punaisessa kentässä kultainen liekki, jossa musta tähkä.” Vaakunan on suunnitellut Tapio Vallioja, ja Pertunmaan kunnanvaltuusto hyväksyi sen kokouksessaan 14. huhtikuuta 1965. Sisäasiainministeriö vahvisti vaakunan käyttöön 1. heinäkuuta samana vuonna.


title: MC

text: MC voi tarkoittaa seuraavia asioita:


title: Paul Bern

text: Paul Bern (oik. Paul Levy, 3. joulukuuta 1889 – 5. syyskuuta 1932) oli saksalais-yhdysvaltalainen elokuvaohjaaja, -tuottaja ja -käsikirjoittaja Metro-Goldwyn-Mayerilla.


title: Paul Bern

text: Paul Bern, syntymänimeltään Paul Levy, syntyi 3. joulukuuta 1889 juutalaisille vanhemmille Wandsbekissä, Schleswig-Holsteinissa, Saksassa, joka on nykyisin Hampurin kaupunginosa. Kun Bern oli pieni, hänen perheensä muuttivat Yhdysvaltoihin. Bern vietti köyhän lapsuutensa New Yorkin kaupungissa.


title: Paul Bern

text: Bern työskenteli uransa alkuvaiheissa teatterissa näyttelijänä, managerina ja tuottajana vuodesta 1911 vuoteen 1915 New Yorkissa ja muutti Hollywoodiin työskentelemään kirjoittajana ja ohjaajana joillekin pienille elokuvayrityksille. Tämä johti hänen täysipäiväiseen tuottajan, ohjaajan ja käsikirjoittajan työhön Metro-Goldwyn-Mayerilla, joka oli elokuvatuotantoyhtiöistä suurin.


title: Paul Bern

text: Bern ohjasi MGM:llä muun muassa elokuvat "Vahvoja sydämiä" (1920), "Häitten jälkeen" (1925), "Kauneusparaati" (1925) ja "Henki hengestä" (1925). Lisäksi hän tuotti muun muassa elokuvat "Yöllinen häväistysjuttu" (1929), "Anna Christie" (1930) ja "Grand Hotel" (1932) yhdessä Irving Thalbergin kanssa ja käsikirjoitti muun muassa elokuvat "Naisia ja rikkaita miehiä" (1923), "Avioliiton ilveilyä" (1924), "Miehiä" (1924), "Vakoojalentäjä" (1926), "Kolme tuntia" (1927), "Ilveilijäin kuningas" (1927) ja "Kyyhkynen" (1927). Hänen tunnetuimmat käsikirjoituksensa ovat "Ilveilijäin kuningas" ja "Kyyhkynen".


title: Paul Bern

text: "Grand Hotel" voitti parhaan elokuvan Oscar-palkinnon vuonna 1932. Bern oli silloin jo kuollut, joten Thalberg vastaanotti palkinnon yksin.


title: Paul Bern

text: Yksityiselämässään Bern seurusteli näyttelijä ja komedienne Mabel Normandin kanssa vuosina 1923–1924, mutta he erosivat. He tapasivat toisensa elokuvan "Head Over Heels" (1922) kuvauksissa, kun Bern oli ohjaajana. Bern avioitui ensimmäisen ja viimeisen kerran 42-vuotiaana 2. heinäkuuta 1932 21-vuotiaan näyttelijän Jean Harlowin kanssa, joka oli yksi 1930-luvun Amerikan kuuluisimmista naisista. He tapasivat ensi kertaa Harlowin elokuvan "Hornan enkelit" (1930) yhteydessä. He menivät kihloihin kesäkuussa 1932.


title: Paul Bern

text: Heidän avioliittonsa kesti vain kaksi kuukautta, kun Bern löytyi kuolleena heidän asunnostaan Benedict Canyon Driven Easton Drivella Beverly Hillsistä, alastomana kylpyhuoneesta. Bern jätti kiistanalaisen (eräät allekirjoituksen analyytikot ovat sanonneet, ettei itsemurhaviesti ollut hänen käsialaansa) itsemurhaviestin, jossa lukee: "Rakkaimpani, valitettavasti tämä on ainoa keino hyvittää kauhea vääryys, jonka olen tehnyt sinulle, ja pyyhkiä pois halveksittava nöyryytykseni. Rakastan sinua. Paul. Ymmärräthän, että viimeiltainen oli vain komediaa". Siitä seurasi skandaali, josta on siitä pitäen kiertänyt monenlaisia huhuja. Kuolinsyyksi todettiin kuitenkin itsemurha. Jotkut Bernin ystävät ja tämän elämäkerran kirjoittaja Ben Hecht uskovat tuottajan avovaimon Dorothy Milletten (1886–1932) ampuneen Bernin. Eräs todistaja kertoi, että oli nähnyt naisen, jonka tuntomerkit vastasivat Milletteä, joka oli vieraillut heillä sinä yönä kun Bern kuoli, mutta tätä ei ole varmuudella todistettu. Bern oli kertonut Harlow'lle Millettestä, vaikkakaan ei sanonut, että New Yorkin lain mukaan tämä oli hänen laillinen avovaimonsa, ns. "common-law wife". Bernin ja Harlow'n mentyä naimisiin Millette oli siirtynyt länsirannikolle San Franciscoon ja kirjoitellut ja soitellut Bernille, joka lähetti tälle yhä shekkejä, mutta vältti henkilökohtaista yhteydenpitoa. MGM:n lääkäri Edward Jones väitti itsemurhan syyksi sitä, että Bern olisi ollut impotentti. Bern haudattiin Inglewood Park Cemeteryn hautausmaalle, Inglewoodiin, Kaliforniaan.


title: Paul Bern

text: Harlow kuoli viisi vuotta myöhemmin 7. kesäkuuta 1937 munuaisten vajaatoimintaan 26-vuotiaana. Millette löydettiin hukkuneena Sacramentojoesta lähellä Walnut Grovea . Hän oli tehnyt itsemurhan kaksi päivää myöhemmin Bernin kuolemasta 7. syyskuuta hyppäämällä "Delta King" -nimiseltä jokilaivalta, joka oli matkalla San Franciscosta Sacramentoon. Millette haudattiin East Lawn Memorial Parkin hautausmaalle Sacramentoon. Jean Harlow maksoi Milletten hautajaiset ja MGM:n silloinen johtaja Louis B. Mayer maksoi hautapaikan ja -kiven .


title: BC Luleå

text: BC Luleå (entiseltä nimeltään 1976-2010: Plannja Basket, 2010-2015: LF Basket Norrbotten) on luulajalainen koripalloseura. Seura perustettiin vuonna 1976 talousvaikeuksiin joutuneen "Gammelstads IF":n tilalle. Seura on Ruotsin menestynein seura seitsemällä Basketliganin mestaruudella.


title: BC Luleå

text: Joukkue on myös yksi Ruotsin menestynein taloutta katsottaessa. Seuran budjetti oli kaudella 2000–2001 16 miljoonaa kruunua, joka on edelleen seuran suurin budjetti. Kaudella 2006–2007 seura keräsi kasaan 14,1 miljoonan kruunun (n. 1,5 miljoonaa euroa) budjetin.


title: Deputatski

text: Deputatski () tai Deputatskaj () on kaupunkikunta ja kaupunkimainen taajama Ust-Janskin ulusissa eli piirissä Sahan tasavallassa, ja piirin hallinnollinen keskus. Deputatskin kunta sijaitsee piirin eteläosassa. Taajama sijaitsee 1 025 kilometriä tasavallan pääkaupungista Jakutskista koilliseen. Deputatskin kuntaan kuuluu taajaman lisäksi viisi kylää.


title: Deputatski

text: Deputatskista on maantieyhteys toiseen piirin taajamaan Ust-Kuigaan. Deputatskissa on toiminut ala- ja keskiasteen koulu, urheilu- ja musiikkikoulut, kulttuuritalo, kauppa ja terveyskeskus.


title: Deputatski

text: Asukasluvun kehitys:


title: Deputatski

text: Deputatski perustettiin taajamaksi vuonna 1958 . Vuonna 1989 nykyisen kunnan alueella oli 24 700 asukasta. Alueella sijaitsi tuolloin kolme muuta taajamaa ja kaksi kyläaluetta, jotka on sittemmin väestön vähenemisen vuoksi liitetty Deputatskiin.


title: Gunnar Ericsson

text: Gunnar Ericsson, "Eriksson i Näs" (27. heinäkuuta 1906 Vimmerby, Småland, Ruotsi – 27. toukokuuta 1974 Vimmerby) oli ruotsalainen keskustapuolueen poliitikko, joka tunnetaan myös poliittisista satiireista.


title: Gunnar Ericsson

text: Ericsson oli Ruotsin keskustapuolueen nuorisojärjestön palveluksessa 1936–1942 ja kansanedustaja toisessa kamarissa 1946–1956. Hän kannatti hyvin voimakkaasti pohjoismaista yhteistyötä. Ericsson oli tiiviisti yhteydessä suomalaisiin puoluetovereihin ja opetteli suomea. Urho Kekkonen kuului hänen ystäväpiiriinsä. Hän vaikutti Hanasaaren kulttuurikeskuksen perustamiseen. Kansanedustajavuosinaan hän oli muun muassa Ruotsin Keskustapuolueen edustajana eläkekomiteassa 1951–1955. Ericsson oli maanviljelijä koko työuransa ajan vuoteen 1965.


title: Gunnar Ericsson

text: 1950-1970-luvulla Ericsson julkaisi vuosittain satiirikokoelmia, jotka kuvitti Ewert Karlsson (EWK). Satiireissa hän sovitti ajankohtaisia Ruotsin tapahtumia viikinkiajan Sveanmaahan. Hän käytti yleensä salanimeä "Gunnar på Lid-arrende".


title: Gunnar Ericsson

text: Gunnar Ericsson oli Astrid Lindgrenin veli. Ruotsin arvostetuimpiin nykykirjailijoihin kuuluva Karin Alvtegen on hänen tyttärentyttärensä.


title: Souheil Hammami

text: Souheil Hammami (s. 25. syyskuuta 1977) on tunisialainen taekwondoini, joka voitti judon Afrikan-mestaruuden vuonna 2001 alle 84-kiloisten sarjassa ja saavutti seuraavissa Afrikan-mestaruuskilpailussa pronssia.


title: Konnapallokala

text: Konnapallokala ("Amblyrhynchotes honckenii") on melko suurikokoinen meressä ja jokisuiden murtovedessä elävä pallokalalaji.


title: Konnapallokala

text: Konnapallokala voi kasvaa 30 cm pitkäksi. Sen selkä on tumman vihertävänruskea ja keltapilkkuinen, kyljet ovat keltaiset ja vatsa on valkoinen. Peräevä on koirailla valkoinen, naarailla kutuaikana keltainen. Kalan vihreät ja punareunaiset silmät ovat lajin englanninkielisen nimen "ilkeäsilmäinen pallokala" ("Evileye blaasop") lähde.


title: Konnapallokala

text: Konnapallokaloja elää indopasifisella merialueella. Sen levinneisyysalue ulottuu Itä- ja Etelä-Afrikasta Kiinaan ja Marshallsaarille asti. Se elää vuorovesialtaissa ja estuaareissa aina 400 metrin syvyyteen asti.


title: Konnapallokala

text: Konnapallokala saalistaa vaanimalla: se viettää aikaansa kaivautuneena osaksi pohjahiekkaan, ja hyökkää sieltä ohikulkevan saaliseläimen kimppuun. Kala itse on myrkyllinen, eikä kelpaa ihmisten eikä eläinten ravinnoksi.


title: Arathorn II

text: Arathorn II oli henkilö J. R. R. Tolkienin fantasiamaailmassa, Keski-maassa. Hän oli Aragorn Arathornin pojan isä. Hänen koko nimensä oli Arathorn II Aradorin poika.


title: Arathorn II

text: Arathorn syntyi noin vuonna 2895–2905 Keski-Maan kolmannella ajalla. Vuonna 2929 Arathorn ottaa puolisokseen Gilraen kauniin. Gilraen oli syntynyt vuonna 2907. Vuonna 2930 Arador Arathornin isä sai surmansa peikkojen käsissä. Vuonna 2931 Aragorn Arathornin poika syntyi.


title: Arathorn II

text: Gilraenin äiti Iworwen lausui ennustuksen, että hänen tyttärensä poika olisi pelastaja heidän kansallee ja olihan Aragorn pelastaja koko Keski-Maan vapaille kansoille, kun hänestä tuli Gondorin kuningas ja hän toi rauhan kaikkialle Keski-Maahan. Vuonna 2933 Arathorn kuoli, kun hänen poikansa oli vain kahden vanha.


title: Arathorn II

text: Arathorn ei esiinny Peter Jacksonin ohjaamassa elokuvassa Taru Sormusten Herrasta, eikä myöskään kuin mainita kirjassa. Tietenkin hänet mainitaan myös elokuvassa (Aragorn son of Arathorn).


title: Number One

text: Sanaparilla Number One voidaan tarkoittaa seuraavia asioita:


title: Quantum of Solace (videopeli)

text: 007: Quantum of Solace on Treyarchin kehittämä sekä Activisionin ja Metro-Goldwyn-Mayerin julkaisema ensimmäisen persoonan ammuntapeli (PlayStation 2 -versio on kolmannen persoonan ammuntapeli). Peli julkaistiin vuonna 2008 PlayStation 2:lle, PlayStation 3:lle, Xbox 360:lle, Wiille, Nintendo DS:lle ja Microsoft Windowsille.


title: Quantum of Solace (videopeli)

text: Peli perustuu Ian Flemingin luomaan vakoojahahmo James Bondiin ja erityisesti samana vuonna ensi-iltansa saaneeseen elokuvaan "Quantum of Solace", jonka pääosaa näyttelee Daniel Craig. Se myös pohjautuu hieman edellisen elokuvan, "Casino Royalen" taustalle. Pelissä ääninäyttelevät myös elokuvissa esiintyneet näyttelijät, kuten Eva Green, Olga Kurylenko, Mads Mikkelsen ja Judi Dench.


title: Quantum of Solace (videopeli)

text: Pelaaja ohjaa James Bondia läpi tasojen, tarkoituksenaan läpäistä tehtäviä ja tappaa vihollisia. Pelaaja voi kerätä enintään kolme asetta käyttöönsä, minkä jälkeen pelaaja voi vaihtaa aseita tai pudottaa ne ottaakseen toisen aseen. Pelissä tärkeää on hiiviskely: pelaajan pitää hiipiä vihollisten ohi ja varoa valvontakameroita sekä käyttää äänenvaimentimia. Ammuskeluissa on järkevää suojautua seinämien ja kappaleiden taakse, ettei vihollinen osu pelihahmoon. Pelaaja voi kukistaa vihollisiaan myös lähitaistelun avulla. Ammuskelun ja hiiviskelyn lisäksi pelaaja voi hakkeroida tietokoneita, tarkastella valvontakameroita, katsoa viestejä matkapuhelimesta ja tuhota sähköjärjestelmiä.


title: Quantum of Solace (videopeli)

text: Pelissä on neljä vaikeusastetta: New Recruit (helppo), Field Operative (normaali), Agent (keskivaikea) ja 007 (vaikea). Peli sisältää myös verkkomoninpelin, jota voi pelata yhtä aikaa jopa 12 pelaajaa.


title: Quantum of Solace (videopeli)

text: Eri konsoleiden versioissa on omia ominaisuuksia; esimerkiksi PlayStation 2 -versiossa on käytössä vain kolmannen persoonan kuvakulma, Wii-versio sisältää verkkopelin lisäksi tavallisen neljän pelaajan moninpelin ja DS-versio taas on "Legend of Zeldan" tapainen seikkailupeli.


title: Quantum of Solace (videopeli)

text: PlayStation 3:n, Xbox 360:n, Wiin ja Windowsin versiot pelistä sisältävät verkkomoninpelin, jossa pelaaja voi haastaa muita pelaajia. Pelin pisteiden saaminen perustuu "n" pisteiden laskuun. Eroa on kuitenkin se, että pelaaja voi ostaa pisteillä uusia aseita ja parannuksia sen sijaan, että ne parantuisivat taso tasolta. Verkkopelissä on viisi eri pelimuotoa.


title: Pianosonaatti

text: Pianosonaatti on yleensä yhdelle pianolle sävelletty sonaatti. Sonaatin määritelmä on vaihdellut aikojen saatossa. Domenico Scarlatti sävelsi barokin aikana satoja yksiosaisia sonaatteja cembalolle. Klassismin aikana vakiintui käyttöön erityinen sonaattimuoto, ja sonaatin osien tyypilliseksi määräksi tuli kolme tai neljä. Nykyisin sonaatin muoto on hyvin vapaa, ja nimitystä käytetään hyvin erityyppisistä sävellyksistä. Osia on monissa tapauksissa jokin muu määrä kuin kolme tai neljä.


title: Pianosonaatti

text: Useat suuret säveltäjät ovat tehneet tunnettuja pianosonaattisyklejä. Joseph Haydn sävelsi kymmeniä pianosonaatteja; Mozartin tuotantoon niitä kuuluu 18 (1774–1789) ja Beethovenin tuotantoon 32 kappaletta (1795–1822). Sonaatin merkitys oli wieniläisklassisessa musiikissa suuri. Beethovenin aikalainen Carl Maria von Weber sävelsi neljä pianosonaattia (1812–1822). Muzio Clementi sävelsi useita pianosonaatteja ja tuli tunnetuksi myös pienimuotoisemmilla sonatiineillaan.


title: Pianosonaatti

text: Johannes Brahmsin varhaiseen tuotantoon kuuluu kolme pianosonaattia (1852–1853). Franz Schubert sävelsi niitä 21. Frédéric Chopin sävelsi kolme pianosonaattia, ja Franz Lisztin tuotantoon kuuluu tunnettu h-mollipianosonaatti. Muita sonaatteja romantiikan aikana sävelsivät muiden muassa Robert Schumann, Charles-Valentin Alkan ("Les quatre âges"), Felix Mendelssohn Bartholdy ja Edward MacDowell. 1900-luvulla ja myöhemmin pianosonaatteja ovat säveltäneet esimerkiksi Paul Hindemith, Pierre Boulez, Jean Barraqué, Frederic Rzewski, Sergei Prokofjev, Aleksandr Skrjabin, Elliott Carter, Kalevi Aho ja Leo Ornstein.


title: Pianosonaatti

text: Monissa muille soittimille sävelletyissä sonaateissa piano on säestys- tai toisena tasaveroisena soittimena. Sonaatteja on sävelletty myös pianolle nelikätisesti ja kahdelle pianolle.


title: Pauliina Susi

text: Pauliina Susi (s. 14. tammikuuta 1968 Helsinki) on suomalainen kirjailija.


title: Pauliina Susi

text: Koulutukseltaan Susi on valtiotieteiden maisteri Helsingin yliopistosta. Hänen pääaineensa oli sosiologia ja gradunsa hän teki miesten osallistumisesta synnytykseen.


title: Pauliina Susi

text: Susi on työskennellyt myös vapaana toimittajana sekä toimitussihteerina Iiris-lehdessä, Sara-lehdessä, Kotiliedessä ja Yliopisto-lehdessä sekä päätoimittajana Yliopistolainen-lehdessä.


title: Pauliina Susi

text: Suden esikoisromaani "Ruuhkavuosi" oli Helsingin Sanomien kirjallisuuspalkintoehdokkaana vuonna 2005. Vuonna 2016 Susi sai Vuoden johtolanka -palkinnon verkkourkintaa käsittelevästä teoksesta "Takaikkuna" (2015).


title: Pauliina Susi

text: Sudella on kaksi tytärtä, joista nuorempi on näyttelijä Lenita Susi.


title: Lotus 72

text: Lotus 72 oli Lotuksen Colin Chapmanin ja Maurice Philippen Formula 1-kaudelle suunnittelema Formula 1-kilpa-auto.


title: Lotus 72

text: 72 oli yksi Chapmanin monista uraauurtavista kehitelmistä. Siinä oli auton korirakenteen sisäiset jarrut, sivuponttooneihin sijoitetut jäähdyttimet (1950-luvulta alkaen jäähdytin oli yleensä auton keulassa) sekä ilmanottoaukko takana kuljettajan pään yläpuolella. Auton kiilamainen muoto oli myös uutta Formula 1:ssä, ja se oli peräisin Lotus 56-kaasuturbiiniautosta ja nelivetoisesta Lotus 63-koemallista. Muodon ansiosta auto oli aiempaa nopeampi. Vertailussa edeltäjäänsä, Lotus 49-malliin, 72:n huippunopeus oli lähes 20 km/h suurempi samalla Ford Cosworth DFV -moottorilla.


title: Lotus 72

text: Chapman onnistui luomaan yhden merkittävimmistä ja menestyksekkäimmistä autoista F1:n historiassa. Yhdistämällä Lotus 49:n kantava moottorirakenne ja kehittynyt aerodynamiikka saatiin aikaan auto joka oli vuosia kilpailijoitaan edellä. Alussa auton käsiteltävyydessä oli kuitenkin ongelmia, johtuen ohjaustuntuman puutteesta, jonka aiheutti uudenlainen jousitus jonka tehtävänä oli estää autoa "niiaamasta" jarrutuksissa ja kiihdytyksissä. Kun jousitusta muutettiin, autossa ei enää esiintynyt ongelmia. Auto oli sensaatio median ja fanien joukossa, ja monet halusivat päästä näkemään merkittävän auton tositoimissa.


title: Lotus 72

text: Auto esiintyi kilpailussa ensimmäisen kerran kauden 1970 toisessa kilpailussa Espanjassa, kuljettajinaan Jochen Rindt ja John Miles. Rindt menestyi autolla hyvin, voittaen Hollannin, Ranskan, Britannian ja Saksan GP:t peräkkäin. Rindt oli jo lähes varmistanut mestaruuden, mutta hän menehtyi Italian GP:n aika-ajoissa Monzassa, ajaessaan 72:ta ilman siipiä. Rindtin korvannut Emerson Fittipaldi voitti Yhdysvaltain Grand Prix:n, auttaen Rindtiä saavuttamaan ainoana kuljettajana maailmanmestaruuden kuolemansa jälkeen. Rindtin ja Fittipaldin pisteet toivat Lotukselle sen neljännen valmistajien maailmanmestaruuden.


title: Lotus 72

text: BRM:n työntekijä Tony Rudd kehitti autoa kauden aikana. Hän muokkasi erityisesti takajousitusta ja takasiipeä tuottamaan enemmän downforcea. Fittipaldi paini ongelmien kanssa suurimman osan kaudesta, mutta saavutti muutamia hyviä sijoituksia ja sijoittui MM-pisteissä kuudenneksi. Seuraava kausi oli selvästi parempi. Autoon tehty kehitystyö auttoi Fittipaldia saavuttamaan maailmanmestaruuden kaudella nuorimpana kuljettajana F1:n historiassa. Autossa oli kaudella 1972 uusi huomiota herättävä musta-kultainen väritys. Imperial Tobacco oli tuonut markkinoille uuden savukemerkin John Player Specialin, ja halusi sille enemmän näkyvyyttä, maksaen Lotukselle enemmän sponsorirahoja.


title: Lotus 72

text: Kaudelle astuivat voimaan uudet säännöt, joiden tavoitteena oli parantaa turvallisuutta. Säännöt pakottivat uusien rikkoutuvien rakenteiden lisäämistä autojen kylkiin. Sääntömuutosten takia 72 sai integroidut sivuponttoonit, kookkaamman korirakenteen sekä uudet siipien kiinnikkeet. Fittipaldin tallikaveriksi tuli ruotsalainen Ronnie Peterson. Peterson rakastui 72:een, ja voitti sillä ensimmäisellä kaudellaan neljä kilpailua, Fittipaldin voittaessa kolme. Tallikavereiden keskenäisen kamppailun takia kuljettajien mestaruus meni Jackie Stewartille, mutta Petersonin ja Fittipaldin yhteispisteet toivat Lotukselle kuitenkin valmistajien mestaruuden. Fittipaldi siirtyi kaudelle McLarenille ajamaan McLaren M23:a, jonka suunnittelussa, ironista kyllä, oli otettu laajasti mallia Lotus 72:sta.


title: Lotus 72

text: Fittipaldin vaihtaessa tallia Peterson nousi tallin ykköskuljettajaksi saaden Jacky Ickxin tallikaverikseen. 72:n korvaajaksi suunniteltiin Lotus 76-mallia, jonka piti olla kevyempi ja hoikempi versio 72:sta, mutta auton tekniikka osoittautui liian kunnianhimoiseksi ja projekti floppasi. 72:ta kehitettiin edelleen, ja se pysyi edelleen kilpailukykyisenä. Peterson voitti kolme kilpailua ja kilpaili tiukasti mestaruudesta, tukenaan Ickx joka ajoi tasaisesti ja sijoittui useita kertoja palkintokorokkeelle. Ikääntyvä 72 menestyi neljä vuotta vanhaksi autoksi hyvin, sijoittuen valmistajien mestaruussarjassa neljänneksi. Kaudelle korvaajaa ei edelleenkään ollut näköpiirissä, ja 72 pakotettiin jälleen käyttöön. Huolimatta uusista muutoksista, kuten leveämmästä raidevälistä ja uudelleen suunnitellusta jousituksesta huolimatta auto ei pystynyt kilpailemaan maailmanmestaruuden vieneen uuden Ferrari 312T:n tai Brabham BT44:n kanssa, ja Lotus sijoittui valmistajien maailmanmestaruussarjassa kuudenneksi.


title: Lotus 72

text: 20 voiton, 2 kuljettajien ja 3 valmistajien maailmanmestaruuden jälkeen 72 siirtyi sivuun kaudelle , jolloin sen korvasi Lotus 77.


title: Hehkupurjetetra

text: Hehkupurjetetra ("Poecilocharax weitzmanii") on tetrakaloihin kuuluva eteläamerikkalainen kala, jota pidetään myös akvaarioissa.


title: Hehkupurjetetra

text: Hehkupurjetetra kasvaa noin 3-4 cm pitkäksi. Sillä on kullanruskea vartalo, jonka keskipaikkeilla kulkee musta leveä vaakaraita. Raidassa on kimaltavia kohtia, kuin jalokiviupotuksia. Kutuasussa koiraan selkäevä kohoaa komeaksi purjeeksi, jossa on pieniä mustia pisteitä.


title: Hehkupurjetetra

text: Hehkupurjetetroja elää villeinä Etelä-Amerikassa Solimões-, Negro- ja Orinoco-jokien yläjuoksulla.


title: Hehkupurjetetra

text: Hehkupurjetetra syö lihapitoista sekaruokaa. Luonnosta pyydystetyt yksilöt eivät aina suostu syömään akvaariossakaan muuta kuin elävää ruokaa. Hehkupurjetetra on tyypillinen mustan veden laji, joka elää pehmeässä, hiukan happamassa vedessä. Sopivat vesiolot ovat lämpötila 24-28 °C, happamuus pH 5–6,4.


title: Rautavuoret

text: Rautavuoret (sindariksi "Ered Engrid") on vuoristo J. R. R. Tolkienin kirjoissa "Hobitti eli sinne ja takaisin" ja "Taru sormusten herrasta".


title: Rautavuoret

text: Rautavuoret sijaitsevat Mordorin pohjoispuolella sekä Synkmetsän ja Ereborin itäpuolella.


title: Rautavuoret

text: Vuorten nimi tuli siitä, että olivat suurimmalta osin täynnä rautamalmia. Ne olivat alun perin osa suurempaa vuoristoa, jota Morgoth hallitsi. Rautavuorten lisäksi siihen kuuluivat alun perin myös sekä Harmaavuoret että Angmarin vuoret.